Foto: Pres služba grada Sugrađani stariji od 65 godina imali su priliku da od 8 do 14 časova da ih pregleda lekar opšte prakse, da izmere krvni pritisak, urade kompletnu krvnu sliku i analizu šećera u krvi. Od ponedeljkom sve službe rade punim… »\nPredsednica Vlade Republike Srbije Ana Brnabić izjavila je da će se tokom vikenda razjasniti koji su antigenski testovi iz privatnih laboratorija validni, kao i da je odlučeno da kovid sertifikati (propusnice) budu validni i ako građani imaju dovoljnu… »\nRekonstrukcija zgrade Doma zdravlja „Novi Sad“ na Bulevaru cara Lazara je zajednički projekat Grada i Kancelarije za upravljanje javnim ulaganjima Vlade Republike Srbije. Radi se o najvećem objektu te ustanove, površine 9.294 metra kvadratna, sa… »\nRekonstruisani Dom zdravlja na Limanu od subote ponovo prima pacijente\nRekonstrukcija zgrade Doma zdravlja "Novi Sad" na Bulevaru cara Lazara je zajednički projekat Grada i Kancelarije za upravljanje javnim ulaganjima Vlade Republike Srbije. Radi se o najvećem objektu te ustanove, površine 9.294 metra kvadratna, sa… »\nVakcine Sputnjik V proizvedene na Instututu Torlak u Beogradu danas su dobile dozvolu za upotrebu od nacionalnog regulatora Agencije za lekove i medicinska sredstva. – To znači da će vakcine Sputnjik V "mejd in Srbija" od danas početi da se koriste… »\nHrvatska akademija nauka i umetnosti (HAZU) ponovo se oglasila povodom predloga vladi za uslovljavanje Srbije za pristupanje EU priznanjem hrvatskog jezika. HAZU je na svom sajtu procenila da je potrebno da objavi odgovor P-portalu Srpskog privrednog… »\nPevač Aca Lukas progovorio je o vakcinama i kovid propusnicama. Pevač Aca Lukas progovorio je o vakcinama i kovid propusnicama. Estrada se sprema za doček Nove godine i kako bi zaštitili i sebe i publiku, trude se da preuzmu sve mere zaštite od… »


UN upozoravaju na opasnost od hemijske katastrofe na istoku Ukrajine\nRuska mapa o borbenim zonama na istoku Ukrajine od 7. marta 2017.\nUjedinjene nacije su podigle alarm zbog opasnosti od moguće hemijske katastrofe u oružanom sukobu na istoku Ukrajine.\nStručanjak za ljudska prava UN je u saopštenju izdatom u petak naveo da se sukobi uveliko vode u oblastima gdje su smještena velika hemijska i industrijska postrojenja.\n"Borbe se sada vode u gradovima u blizini velikih industrijskih centara, zbog čega postoje veliki rizici da fabrike budu pogođene: posljedice po svakoga ko živi u blizini mogle bi biti teške", naveo je Baskut Tuncak, specijalni izvjestilac UN za ljudska prava o opasnim supstancama i otpadu.\nTuncak je naveo da je 24. februara već pogođana zgrada u kojoj se nalazi 7.000 kilograma hlorinskog gasa.\nNiti jedan kontejner sa ovim gasom, na sreću tada nije pogođen u granatiranju. Ali Tuncak je naglasio da ako bi samo jedan od kontejnera od 900 kilograma bio pogođen ubio bi svakoga u radijusu od 200 metara i prouzrokovao ozbiljne štete po zdravlje za sve koji žive u prostoru od 2.4 kilometra oko oštećenog kontejnera.\n"U slučaju veće štete, ljudi koji žive u prostoru 7.4 kliometara morali bi biti iseljeni u roku od 24 sata" navedeno je u saopštenju.\nU ovom izvještaju UN nije navedeno gdje se tačno nalazi postrojenje u kojem je čuva hlorine gas. Ali u saopštenju monitoring misije OSCE-a, 25.februara je navedeno da je u granatiranju dan ranije, šteta nenesena postrojenju za filtraciju vode stanice Donjeck, u oblasti koju kontrolišu separtisti koje podržava Rusija.\nU OSCE saopštenju je tada navedeno da je šteta uzrokovana minobacačkom granatom 88 milimetara, ali nijesu naveli ko ju je ispalio.\nVećina industrijskih postrijenja smještena su na istoku zemlje, gdje se od aprila 2014., vode sukobi između vladinih snaga i proruskih separatista u kojima je do sada ubijeno 9.750 ljudi.


ponedeljak, 05 decembar 2011 10:52\nSrbija prema najnovijim podacima Svetskog saveta za zlato, ima najveće rezerve ovog plemenitog metala u regionu. Prema podacima koje je javnosti letos predočio Ilirika gold investicioni fond, pozivajući se na izveštaj Svetskog saveta za zlato, Srbija je na 59. mestu u svetu po raspoloživim rezervama zlata koje se nalaze u centralnoj banci. Reč je o 13,1 toni tog metala. Ta količina obuhvata, međutim, svega 4,4 odsto ukupnih državnih stokova zlata.\nsubota, 03 decembar 2011 14:01\nBeograd i Priština postigli dogovor o integrisanom upravljanju administrativnim prelazima, potvrdio Borislav Stefanović ocenivši da sporazum ne prejudicira državnost Kosova. Osma runda dijaloga je završena, ali će konsultacije oko regionalnog predstavljanja Prištine biti nastavljene video-linkom.\nMilion Srba može u Kanadu?\nsubota, 03 decembar 2011 10:41\nOko milion Srba moglo bi da otputuje u Kanadu! Naime, tamošnje vlasti odobrile su takozvane super vize u trajanju od 24 meseca, namenjene ujedinjenju porodica useljenika sa njihovim bliskim rođacima iz zemalja porekla. Kako prema podacima Kongresa srpskog ujedinjenja u toj zemlji živi između 200.000 i 300.000 naših građana, to znači da bi iz Srbije više od jedne sedmine stanovnika moglo da aplicira za dobijanje dvogodišnje vize.\nNovi požari kod Trgovišta\nsubota, 03 decembar 2011 10:28\nTri nova požara zahvatila područje na tromeđi opština Trgovište, Bosilegrad i Vranje. Sumnja se da je uzrok požara ljudski faktor. Svi požari koji su do juče goreli u opštini Trgovište ugašeni su, ali su tokom noći u rejonu Babine poljane izbili novi sa tri linije vatre ukupne dužine od desetak kilometara, izjavio je načelnik odeljenja za vanredne situacije u Vranju Dragiša Stanojković.\nSlab zemljotres u Kraljevu\nutorak, 29 novembar 2011 09:14\nNa području Kraljeva noćas u 23.24 sata registrovan je slabiji zemljotres, magnitude 2,5 jedinica Rihterove skale.Intenzitet u epicentru procenjen je na tri do četiri stepena Merkalijeve skale.\nponedeljak, 28 novembar 2011 13:37\nDvojica građana i dva pripadnika Kfora povređeni su u sukobima na barikadi u Jagnjenici. Kfor jutros oklopnim vozilom pomerio barikadu na putu Kosovska Mitrovica–Zubin Potok. U sukobima vojnika Kfora i građana na barikadi kod Jagnjenice povređena su dva vojnika i dvojica građana. Do sukoba je došlo pošto su nemački i austrijski pripadnici Kfora, jutros oko 9.15, uklonili barikadu na putu Kosovska Mitrovca–Zubin Potok.


Nova kursna lista primjenjivaće se od ponedjeljka, od 8 sati ujutro, a tokom vikenda važiće kursna lista od 17. februara, prema kojoj je zvanični srednji kurs 108,3777 dinara za jedan evro.\nDinar će tako od ponedjeljka, na mjesečnom nivou, oslabiti prema evru za 2,9 odsto, a na godišnjem za 4,3 odsto.\nSrpska nacionalna valuta istorijski je bila najslabija prema evru 10. februara ove godine, kada je devizni kurs bio 109,1794 dinara za jedan evro.\nIndikativni kurs dolara u petak, 17. februara porastao je 0,3 odsto u odnosu na prethodni dan i iznosio 82,2667 dinara, ali je američka valuta zabilježila pad na mjesečnom nivou od 1,3 odsto, a u proteklih godinu dana slabija je za 7,3 odsto u odnosu na dinar.\nU toku ove godine NBS je intervenisala dva puta na međubankarskom deviznom tržištu i to 8. februara kada je prodala 10 miliona evra i 9. februara još 68,5 miliona evra kako bi spriječila prekomjerne dnevne oscilacije kursa.\nOve godine je dinar bio najjači 11. januara kada je kurs iznosio 103,6922 dinara za jedan evro.


KAO U DRUGOM SVETSKOM RATU Raskopine i blokovi na sve strane na Kosančićevom vencu\nFoto: instagram / chadsarno / screenshot\nRekonstrukcija Kosančićevog venca počela je još septembra prošle godine, a kako je tom prilikom najavljeno, ovaj deo prestonice trebalo bi da nakon radova postane jedan od najlepših krajeva grada. Međutim, prizor koji se trenutno može zateći na ovoj lokaciji sve je samo ne jedan od najlepših.\nOvakva slika grada nije promakla ni korisniku društvene mreže Instagram, koji je na svom profilu objavio video zapis trenutnog stanja koji je zatekao u ovom delu Beograda.\nNaime, planovi za renoviranje Kosančićevog venca podrazumevaju raskopavanje kaldrme, obnavljanje drvoreda i fasada, uređenje prostora oko ruševina Narodne biblioteke, a očekuju se i radovi na izgradnji Gradske galerije. Izgleda da ovako obiman posao zahteva i stvaranje poprilično haotičnog i urušenog prizora, koji je ulicu ostavio u raskopinama, prašini i kamenim blokovima naslaganim na gomile.\nIpak, prema najavama gradskih čelnika, kaldrma će zbog svoje istorijske vrednosti biti vraćena na svoje mesto i izgledaće kao u vreme kada je prvi put postavljena. Zajedno sa kaldrmom u Zemunu i Skadarliji, ovo je jedina kaldrma koja je na tom mestu još iz doba turske vlasti.


RTCG - Radio Televizija Crne Gore - Nacionalni javni servis :: Politika :: "Država mora biti iznad dnevno političkih prepucavanja"\nSDP BUDVA 29. 11. 2019. 18:43 >> 18:42 0\nSocijaldemokratska partija, pokušavajući da još jednom bude kohezioni faktor vlasti u Budvi, upozorava sve činioce vlasti da predstojeće odluke u Skupštini opštine zahtijevaju ozbiljnost, naveli su iz te partije.\n"Kao državotvorna partija koja participira u vlasti u Budvi, jasno smo stavili do znanja da država Crna Gora mora biti iznad dnevno političkih prepucavanja, time što smo prvi napustili svečanu sjednicu povodom dana opštine, nakon sramnog intoniranja državne himne", naveli su oni.\nOni su poručili da građani Budve i građani Crne Gore moraju biti, kako su naveli, iznad sakupljanja jeftinih političkih poena, i pozvali na ozbiljnost.\n"Poručujemo da se pred skupstinom nalaze jako važne odluke koje su od vitalnog značaja za funkcionisanje lokalne uprave", naveli su oni.\nUsvajanje odluke o Budžetu kao i niz odluka koje će se do kraja godine naći pred odbornicima lokalnog parlamenta, predstavljaju uslov za dalje funkcionisanje gradske uprave, stoga ne treba posebno pojašnjavati vaznost homogenosti vladajuće koalicije, naveli su oni.\n"Svi akteri današnjeg incidenta imali su svoje predstavnike u timu za pripremu svečane sjednice povodom dana opštine, i ako tada nisu uspjeli da zaštite državu i državne simbole od poniženja pred širokim auditorijumom, ne priliči ni da se ovako važne skupštinske odluke stavljaju u drugi plan naknadnom pameću, a sve u cilju sakupljanja kratkorocnih političkih poena", naveli su u saopštenju.\nOni ističu da povjerenje koje su dobili na izborima 2016. moraju opravdati do kraja mandata, kako bi završili proces konsolidacije javnih finansija i vratili Budvu na mjesto koje joj pripada.\n"Socijaldemokratska partija ce i dalje, kroz funkcije koje pokrivaju njeni članovi, profesionalno upravljati resorima koji su joj povjereni, vodeći računa, da niko ne ugrozi državni integritet, ali sa druge strane ne dozvoliti da se država i njeni simboli koriste zarad politickih benefita i politikanstva", navodi se u saopštenju.


Članovi Pravoslavne narodne hrišćanske zajednice „Vozdviženije Časnog Krsta“ pri Hramu Pokrova Presvete Bogorodice, tokom cele godine brinu o siromašnim sugrađanima. Tradicionalno su i ove godine krunisali praznik Rođenja Hristovog i svojim korisnicima darovali pečenice.\nU saradnji sa članom Gradskog veća za rad, zapošljavanje i socijalnu politiku Markom Jevtićem i Udruženjem „Zagrljaj“, ove godine je u porti Pokrovske crkve, podeljeno preko 100 pečenica. Dosadašnjim donatorima bratstva, kojih ima čak i u Americi, pridružili su se Valjevac Zoran Milovanović, koji je poklonio tri pečenice i Nikola Radosavljević iz Lelića, koji je zajedno sa igumanom manastira Lelić ocem Georgijem dopremio četiri pečenice.\n„Svake godine se pojavljuju novi ljudi velikog srca i želje da pomognu one koji pomoć trebaju i to nas raduje, jer je broj potrebitih nažalost veliki, usled svega što nas je zadesilo. Takođe, dolazak člana Gradskog veća Marka Jevtića nas je veoma obradovao i želimo da zajedno sa njim ubuduće realizujemo nove milosrdne aktivnosti“, rekao je protojerej – stavrofor Milinko Jović, duhovnik bratstva, čestitajući Božić svoj braći i sestrama, sa željom da u danima koji dolaze radost darivanja bude još više umnožena.\nKolubarski Info / Foto: eparhijavaljevska.rs\nTags: „Vozdviženije Časnog Krsta“, Hram Pokrova Presvete Bogorodice, Marko Jevtić, pečenice, protojerej – stavrofor Milinko Jović, tradicionalno darivanje


Evropska agencija za lekove (EMA) saopštila je da je odobrila davanje vakcine kompanije "Moderna" protiv kovida 19 za decu uzrasta od 6 do 11 godina i dala preporuku za buster dozu vakcine "Fajzer" za uzrast od 12 i više godina.\n"Moderna" je, posle "Fajzera", druga vakcina protiv kovida 19 koja je u EU odobrena za decu i mlađe od 18 godina.\nU Agenciji navode da će se vakcina kompanije "Moderna" davati deci od šest do 11 godina u pola doze u odnosu na odrasle, ocenjujući da se pokazalo da deca u tom uzrastu imaju imuni odgovor koji se može uporediti sa onim u starijoj populaciji.\nPodaci od preko 400.000 vakcinisane dece, uključujući Izrael i SAD, pokazuju da je treća doza "Fajzera" "efikasna i bezbedna" kod mlađih osoba od 12 godina pa naviše, saopštili su tokom konferencije za medije u EMA.\nModerna Fajzer Virus korona Vakcina\n"VAKCINACIJA NAJMLAĐIH POČINJE SLEDEĆE NEDELJE" U SAD odobreno antikovid cepivo za decu od šest meseci do pet godina\nCDC preporučuju BUSTER DOZU protiv kovida za decu od 5 do 11 godina\nSAD odobrile dopunske vakcine protiv kovida i za decu od 5 do 11 godina


Uslovi upotrebe Banko Sistemi\nZa potrebe ovog dokumenta korisnikom ćemo smatrati svaku osobu koja pristupi našoj Internet prodavnici sa bilo kojim ciljem, bez obzira da li se radi o registrovanom korisniku ili korisniku koji posećuje Internet prodavnicu kao gost. Svaka poseta našoj Internet prodavnici, njeno korišćenje i kupovina proizvoda znače da ste prethodno pročitali naše Uslove upotrebe i da se u potpunosti slažete sa njima. BANKO Sistemi može revidirati ove Uslove upotrebe u bilo kom momentu objavljivanjem dopunjene ili izmenjene verzije ovog dokumenta.\nPosetioci našeg sajta imaju pravo da koriste naše Internet stranice isključivo u lične i interne svrhe. Morate znati i složiti se sa tim da nećete umnožavati ni distribuirati bilo šta što podleže autorskim pravima i pravima intelektualne svojine: tekstualne, vizuelne ili audio materijale, virtuelne proizvode ili baze podataka dostupne na našoj Internet prodavnici. Ako ste korisnik naših usluga pod obavezom ste da održavate poverljivost vašeg naloga i lozinke i da ograničite pristup Vašem računaru, i prihvatate punu odgovornost za sve aktivnosti sprovedene pod vašim nalogom ili lozinkom. BANKO Sistemi zadržava pravo da ograniči, zabrani ili odredi drugačiji pristup svom sajtu i sadržajima kada su u pitanju različiti korisnici, kao i da promeni ili unese nove sadržaje bez prethodnog obaveštenja. Svaki korisnik je u obavezi da proceni i proveri da li sadržaji i informacije objavljene na našem sajtu odgovaraju njegovim individualnim potrebama.\nSvi tekstovi, grafički sadržaji, fotografije i drugi vizuelni sadržaji, ikonice, audio materijali, logotipi, slogani, nazivi robnih marki,virtuelni proizvodi, kao i ostali sadržaji na ovom websajtu pripadaju isključivo firmi BANKO Sistemi. ili njenim dobavljačima koji su obezbedili date sadržaje. Ne smete koristiti, umnožavati, menjati, prenositi, prikazivati, objavljivati, prodavati, iznajmljivati, javno predstavljati, distribuirati, komercijalno eksploatisatii ili na bilo koji drugi,od strane BANKO Sistemi neovlašćeni način , raspolagati bilo kojim od gore navedenih sadržaja.\nBANKO Sistemi Internet prodavnica prodaje proizvode sa istaknutim cenama. Ukoliko nije naznačeno drugačije, istaknuta cena proizvoda predstavlja punu maloprodajnu cenu tog proizvoda.\nUkoliko je tačna cena manja od istaknute BANKO Sistemi će izvršiti povraćaj novca u dogovoru sa kupcem.\nPlaćanje se može obavljati preko PayPal-a, bankovnog računa ili pouzećem.\nNijedna porudžbina neće biti isporučena dok uplata ne legne na naš račun, osim u slučaju plaćanja pouzećem. Odmah nakon izvršene porudžbine biće vam omogućeno da obavite plaćanje.\nUkoliko dođe do problema pri primanju uplate za celu ili deo vaše porudžbine kontaktiraćemo Vas telefonom ili email-om.\nBANKO Sistemi logo je robna marka sam po sebi, stoga je njegovo neovlašćeno korišćenje nezakonito. Svi proizvodi i nazivi firmi pomenuti na sajtu mogu biti robne marke koje su u vlasništvu dotičnih firmi.


Prikazivanje članaka po tagu KK Joker Sombor\nnedelja, 12 decembar 2021 22:41\nSomborski KK Joker pred domaćom publikom lako do pobede protiv Slovena (107:71)\n* Utakmica je odigrana u sklopu redovnog 11. kola takmičenja u „Prvoj RL grupa“ ligi, u velikoj sali Gradske sale „Mostonga“ u Somboru pred oko stotinak gledalaca. Sudili su Grković i Šuput iz Subotice, dok je utakmicu delegirao Derikonjić takođe iz Subotice\nEkipa domaćeg Jokera ostvarila je još jednu ubedljivu pobedu. Ovoga puta pred domaćom publikom savladan je Sloven iz Rume ubedljivo, rezultatom 107:71, po četvrtinama 25/19, 27/10, 32/18 i 18/24 iz čega možemo zaključiti da je ekipa Jokera dominirala u većem delu igre, osim u četvrtoj četvrtini koja je pripala gostima iz Rume.\nProcenat šuta iz igre za tri ponena je bio sledeći, KK Joker 11/32 što iznosi 34% dok je kod Slovena taj učinak nešto slabiji, naime oni su od 38 pokušaja ubacili 10 trojki, što u procentima iznosi 28%.\nŠto se tiče pojedinaca kod domaćina su se istakli Ognjen Vukas i Mihajlo Krtolina sa po 19 poena, Ognjen Vukas je imao 4 trojke iz 7 pokušaja dok je Mihajlo Krtolina 3/5 dakle, dakle obojica su imali učinak od više od 50 %.\nU gostujućoj ekipi su se posebno istakli Uroš Stupar sa 21 poenom, koji je iz 15 pokušaja dao 5 trojki i Sergej Stajšić sa 15 poena, sa jednom trojkom iz 2 pokušaja, tu je takođe i Milan Simin sa svojih 10 poena i 100% učinkom u šutu trojki 2/2.\nPosle ove utakmice ekipa KK Joker je prvoplasirana sa 21 poenom, slede je ekipa Hajduka sa 20 bodova i Svetog Đorđa sa 18, iz 11 utakmica.\n3. Sveti Đorđe\n5. Nova Pazova\nPiše, prati: Srđan Ačanski, dipl.turizm.\nFotografije: Vinko Janković - pogledajte i galeriju kao i zapisnik sa utakmice -\nnedelja, 31 januar 2021 00:24


Beograd, 10.01.2018.Prvi ovogodišnji redovan sastanak predstavnika Nezavisnog policijskog sindikata Srbije (NPSS) i radne grupe MUP-a za saradnju sa sindikatima održan je jutros u Ministarstvu unutrašnjih poslova. Sa predstavnicima radne grupe članovi glavnog odbora NPSS-a su razmotrili sledeća pitanja:\n-Nova sistematizacija već duže vreme zaokuplja pažnju radnika MUP-a i osim brojnih spekulacija do sada nije bilo odgovora kada će stupiti na snagu pa su predstavnici NPSS-a to pitanje uputili direktno radnoj grupi.\nOno što su iz radne grupe potvrdili jeste da će sistematizacija biti usvojena nakon izmena i dopuna Zakona o policji, odnosno do kraja prve polovine godine.\n-Obzirom da PKU za policijske službenike uskoro ističe i da je njegova važnost za položaj policijskog službenika velika Nezavisni policijski sindikat Srbije već je istakao da želi da uzme aktivno učešće u njegovoj izradi.Iz tog razloga je predstavnicima MUP-a upućeno pitanje kada počinju pregovori za potpisivanje novog kolektivnog ugovora ?\nKako je Nezavisni sindikat policije tražio produženje starog PKU još 6 meseci iz radne grupe su istakli da će to najveroatnije biti prihvaćeno i da će u skladu sa tim pregovori sa sindikatima početi krajem avgusta, odnosno početkom septembra. Predstavnici NPSS-a su još jednom zatražili da se sindikat uključi u pregovore o izradi PKU obzirom da ispunjava uslov propisan Zakonom o radu Čl. 252 prema kom je “ radi zaključivanja kolektivnog ugovora kod poslodavca reprezentativni sindikat dužan da sarađuje sa sindikatom u koji je učlanjeno najmanje 10% zaposlenih kod poslodavca, radi izražavanja interesa zaposlenih koji su učlanjeni u taj sindikat.”\n-Gde će biti raspoređeni radnici čija se radna mesta po novoj sistematizaciji ukidaju ?\nOno što je izvesno i što je zapravo najbitnije za pripadnike MUP-a je da u ovom slučaju niko neće biti oštećen što se tiče plate, a ukidanjem radnih mesta otvaraće se druga.\n-Kada se planira nabavka terenskih vozila za KZB Kuršumlija ?\nMinistarstvo unutrašnjih poslova je u protekloj godini isporučilo oko 700 novih vozila radnim jedinicama gde su ona bila najpotrebnija, međutim postoje mesta gde je neophodno prilagoditi vozni park specifičnim saobraćajnicama, kao što je slučaj sa KZB Kuršumlija. Nabavka za ovu organizacionu jedinicu je u toku i isporuka se očekuje u prvoj polovini godine, ali kao što je već istaknuto specifičnost predela negde čak i isključuje pristup bilo kakvog motornog vozila pa se i za to traži rešenje.\n-Zašto koleginice koje se nalaze na porodiljskom bolovanju nisu dobile povećanje plate ?\nU ovom slučaju postupanja u skladu sa Zakonom rezultirala su da porodilje ne dobiju povećanje jer se uzima prosek plate u poslednjih 12 meseci. Samim tim je određena visina zarade, ali ne i povećanje. Tako će koleginice povećanje sledovati čim im istekne bolovanje, odnosno kad se vrate na posao.


ISTOČNO SARAJEVO, Izvršni direktor Sektora za plasmane u Investiciono-razvojnoj banci Republike Srpske /RS/ Mirjana Čomić izjavila je da će od ukupno 667 miliona KM sredstava kojima raspolaže Razvojni fond u privredno-razvojnom dijelu, do 2010. godine u istočni dio RS biti plasirano oko 200 miliona KM.\n“Potrebno je naglasiti da smo za nerazvijene i izrazito nerazvijene opštine u ovom dijelu RS predvidjeli određene beneficije koje se odnose na smanjene kamatne stope za sve projekte tih lokalnih zajednica.\n“Riječ je o sredstvima koja vode porijeklo iz Razvojnog programa RS od 2007 do 2010. godine, u kojem postoje dvije komponente: ekonomsko-socijalni i privredno-razvojni dio”, podsjetila je Čomićeva.\nPrema njenim riječima, Investiciono-razvojna banka RS zadužena je za realizaciju sredstava iz privredno-razvojnog dijela u ukupnom iznosu od 667 miliona KM do 2010. godine, pri čemu bi u ovoj godini trebalo da bude plasirano oko 287 milina KM putem kreditnih linija, kao i investicija u hartijama u vrijednosti, čije će prezentacija uslijediti u nekoliko narednih mjeseci.\nPredstavnici Investiciono-razvoje banke Republike Srpske prezentovali su danas u Istočnom Sarajevu šest kreditnih linija namijenjenih za početne poslovne aktivnosti, mikrobiznisu u poljoprivredi, preduzetnicima i preduzećima, preduzećima koja se bave poljoprivredom, stambenim kreditima i jedinicama lokalne samouprave.\nSavjetnik direktora Zavoda za zapošljavanje RS i odbornik u Skupštini grada Istočno Sarajevo Petar Marinković pozdravio je ovaj projekat Investiciono-razvojne banke RS, ističući da je riječ o veoma povoljnim kreditnim linijama namijenjenim razvoju infrastrukturnih objekata i poljoprivrede.\nMarinković ističe da je neophodno za područje Istočnog Saarjeva i druge opštine istočnog dijela RS formirati garancijski fond, kako bi ta sredstva dospjela do onih kojima su najpotrebnija, kao što je to urađeno u Laktašima, jer kako je rekao, “samo na taj način distribucija kreditnih sredstava putem komercijalnih banaka može biti dostupna običnim građanima koji tek kreću u biznis”.\n“Lokalna zajednica može i treba da interveniše u ovom slučaju, jer problem garancija, žiranata i hipoteka prevelik su zalogaj za naše građane, a posebno za kategoriju raseljenih i izbjeglih lica”, istakao je Marinković.\nPrema njegovim riječima, najidelanije bi bilo ako bi Skupština grada Istočno Sarajevo i opštine sa ovog područja dio sredstava koja su dobile za podsticaj malih i srednjih preduzeća preusmjerile za potrebe garancijskog fonda.\nV.d. direktora Fonda za razvoj istočnog dijela RS Branislav Subotić ponovio je da Vlada RS namjerava da u razvoj istočnog dijela RS uloži 200 miliona KM i dodao da je cilj današnje prezentacija, kao i svih ostalih prezentacija širom RS, predstavljanje kriterijuma i uslova za aplikaciju sredstvima iz ovih kreditnih linija.\nRazvojni krediti Investiciono-razvojne banke RS neće biti odobravani za trgovinu, ugostiteljsku djelatnost, priređivanje igara na sreću, kockarnice i kladionice, finansijsko posredovanje i određena privatizaciona preduzeća.\nKomentari na članak: Za razvoj istočnog dijela RS kreditna linija od 200 miliona KM\n05.03.2008 u 19:43\nsta ce dodik,to je primitivac i traktorista iz Laktasa seljacina.\n03.11.2009 u 10:01\ngdje zainteresovana lica mogu nabaviti formular za prijavu, odnosno kako bi aplicirali za sredstva iz Fonda za razvoj istočnog dijela Rs


Porodice iz srušene zgrade u Dositejevoj još nisu našle smeštaj - Novi Sad\nPorodice iz srušene zgrade u Dositejevoj još nisu našle smeštaj\n19:09:00 29.09.2018, Komentara: 0\nNovi Sad - Većina od 12 porodica iz Dositejeve 11 u Novom Sadu, koje su ostale bez krova nad glavom usled nelegalne gradnje firme „Astra plan“ na susednoj parceli sa brojem 9, još nije uspela da pronađu odgovarajuće stanove, čije će iznajmljivanje narednih šest meseci plaćati grad Novi Sad. Oni su i dalje u hotelima „Park“ i „Novi Sad“, gde, takođe o trošku grada, mogu da ostanu do 1. oktobra.\nPojedine porodice već su uspele da iznajme stanove i da plate kiriju, a većina ih je i dalje u potrazi za privremenim smeštajem, u kojem će ostati dok im se, kako očekuju, trajno ne reši stambeno pitanje. Oštećeni stanari protive se tome da se popravka njihovih domova poveri „Astra planu“, koji je nelegalnim građevinskim radovima, pripremama terena za gradnju višespratnice, prouzrokovao rušenje 20 metara dugog zida. Oštećeni su angažovali i advokata, jer nameravaju da tuže krivca za nevolju u kojoj su se našli.\nU Osnovnom javnom tužilaštvu Novostima je rečeno da su izdali naredbu da se uradi građevinsko veštačenje, kako bi se rasvetlile sve okolnosti pod kojima se dogodilo rušenje zida i sagledala eventualna odgovornost.


Albanija u Briselu pohvaljena zbog odlučnih reformi | EurActiv Serbia\nSavet za stabilizaciju i pridruživanje EU-Albanija pohvalio je na sastanku 1. marta u Briselu odlučnost Albanije u sprovođenju reformi na svom putu ka EU.\nSavet je razmotrio napredak u reformskim oblastima, uključujući vladavinu prava i pravosuđe, poštovanje ljudskih prava, javnu upravu, ekonomsku politiku, obrazovanje i zapošljavanje, povezanost i zelenu agendu.\nPoseban naglasak stavljen je na proces ponovne procene rada sudija i tužilaca, kao i na Ustavni i Vrhovni sud, koji su ponovo počeli da rade, saoštio je Savet EU.\nPozdravljen je i početak rada novih specijalnih tela za borbu protiv korupcije i organizovanog kriminala.\n"Savet je naglasio važnost nastavka reformskih napora, posebno u pogledu imenovanja sudija i istražitelja, kao i nastavak procesuiranja nerešenih slučajeva i dalje poboljšanje evidencije sprovođenja zakona", navodi se u izveštaju.\nSavet je uzeo u obzir vanredne izazove sa kojima se Albanija suočavala posle razornog zemljotresa 2019, kao i posledicama pandemije kovida-19.\nU saopštenju se podseća da je EU organizovala donatorsku konferenciju na kojoj je sakupljeno 1,15 milijardi evra pomoći za oporavak posle zemljotresa, kao i da je pomogla Albaniji u suočavanju sa pandemijskom krizom sa četiri miliona evra za kupovinu medicinske opreme, 46 miliona za socio-ekonomsku podršku i 180 miliona makrofinansijske pomoći u obliku zajmova.\nSavet za stabilizaciju i pridruživanje je pozdravio "istorijsku odluku" Saveta EU u martu 2020. da otvori pristupne pregovore s Albanijom i pozitivno ocenio izveštaj Evropske komisije u kojem se navodi da su ostvareni opipljivi i održivi rezultati u reformama u ključnim oblastima.\n"Savet za stabilizaciju i pridruživanje se nada što skorijem održavanju međuvladine konferencije posle odobrenja pregovaračkog okvira, u skladu sa uslovima predočenim u zaključcima Saveta od 25. marta 2020", navodi se u saopštenju.\nSavet je, kako se navodi, upoznat sa pripremama za predstojeće izbore i složio se da je potrebno praćenje svih aspekata obuhvaćenih preporukama OEBS/ODIHR, kao i preporukama Venecijanske komisije.\n"Konstruktivan i inkluzivan dijalog između političkih partija i saradnja u albanskom parlamentu biće od ključnog značaja za dalji napredak reformi i ukupnu održivost angažmana u procesu EU integracije", navodi se.\nU saopštenju je naglašeno da je Albanija kontinuirano 100% usklađena sa Zajedničkom spoljnom i bezbednosnom politikom EU.\nKako se navodi, time se šalje snažan signal o albanskoj strateškoj orijentaciji i posvećenosti cilju članstva u EU. Ističe se da je to pozitivan primer za region Zapadnog Balkana.\nSastanku je predsedavao šef diplomatije EU i potpredsednik Evropske komisije Žozep Borel, albansku delegaciju je predvodio premijer Edi Rama a Evropsku komisiju je predstavljao komesar za susedstvo i proširenje Oliver Varheji.


4 pitanja: Zašto "ne danas", zašto Đurić, ko je komandovao - MediaSfera\nHaos na severu Kosova i hapšenje šefa Kancelarije za KiM Marka Đurića ponovo su podigli tenzije, a i dalje nisu jasni svi detalji događaja od ponedeljka.\nNiz izjava iz Beograda, Prištine i tek poneka iz Brisela dalo je odgovore na neka pitanja, srpski zvaničnici su javnosti na uvid dali i dokumentaciju, ali je štošta ostalo nedorečeno.\nOd toga zašto je Đurića morala da hapsi, a kasnije i nasilnički vuče po ulicama grupa specijalaca, preko toga šta je bilo sa „zabranom ulaska“, do toga kako je „jedan poziv smirio stvari“.\nUlaz, obaveštenja i zašto „ne samo danas“?\nPrema dostupnim informacijama, haos u Severnoj Mitrovici je izbio (bar zvanično) zbog toga što šef Kancelarije za KiM Marko Đurić „nije imao dozvolu da uđe na teritoriju KiM“.\nKako je objavljeno u petak, Đuriću i Selakoviću su prištinske vlasti zabranile ulazak na Kosovo tokom posete najavljene za 26. mart, ali je Đurić tada rekao da „Albanci ne mogu da ga spreče da se obrati svom narodu“.\nNakon incidenata, predsednik Srbije Aleksandar Vučić je rekao da prema sporazumima postignutim u dijalogu Beograda i Prištine Đurić i ne mora da traži dozvolu od prištinskih vlasti, već da je potrebno samo da ih na vreme obavesti o poseti – u njegovom slučaju 24 sata pre prelaska administrativne linije.\nVučić je te večeri rekao da su obaveštenja poslata mnogo ranije – odnosno tri puna dana. Kasnije su medijima prosleđeni i tekst sporazuma i čitava prepiska koja govori tome u prilog.\nPrištinski zvaničnici su o tome malo govorili, ali je kosovski premijer Ramuš Haradinaj rekao, bez dubljeg objašnjenja, da je Đurić „izazivao kosovske vlasti“.\n„Preko više kanala smo pozivali Đurića da ne ulazi na teritoriju Kosova u ponedeljak. Bilo mu je dozvoljeno da uđe na Kosovo bilo koji drugi dan, samo ne taj dan„, rekao je Haradinaj.\nU nizu izjava koje su davali prištinski zvaničnici u prethodnih 48 sati, ni u jednom trenutku nije objašnjeno zašto je samo u ponedeljak Đurić bio nepoželjan. Takođe, nije precizirano kako je Đurić uopšte bez dozvole ušao na Kosovo.\nZašto je uhapšen samo Đurić?\nPitanje je i zašto je meta bio samo Marko Đurić, kada je sa njim bio i generalni sekretar predsednika Srbije Nikola Selaković, da bi dva dana kasnije u Mitrovici, bez ikakvih problema, boravio i Đurićev zamenik Petar Petković.\nSelaković je posle Đurićevog hapšenja izjavio da je „došao na teritoriju svoje zemlje“ i da će Đurića sačekati u Mitrovici, a Tanjug je u jednom trenutku tokom haosa javio da je kosovska policija pokušala i njega da privede, ali ta informacija do danas nije potvrđena.\nKo je komandovao akcijom i ko je učestvovao u njoj?\nU međuvremenu se pojavio i članak prištinske „Gazete“, koja tvrdi, pozivajući se na „domaće i međunarodne izvore„, da je lično kosovski predsednik Hašim Tači naredio da se Đurić dovede u Prištinu i da se tamo ponizi i „vuče po ulici„.\nKako navodi list, Tači je instrukcije dao na sastanku sa zamenikom premijera Bedžetom Pacolijem, ministrom policije Fljamurom Sefuom i direktorom KPS Špendom Mađunijom.\nIako mediji tvrde da je „Haradinaj bio po strani„, Pacoli je rekao da je kosovski premijer o svemu bio obavešten.\nNaredbe je prema tim izvorima davao Hašim Tači, ali je Tanjug naveo da je akciju vodio Mentor Šabani, prenevši izjavu bivšeg šef Koordinacionog centra za KiM Nebojša Čović da su njega obučavali američki specijalci u bazi Adem Jašari.\nKasnije je iz KPS demantovao da je Šabani vodio akciju i navedeno da je „sve rađeno po protokolu i uobičajenoj hijerarhiji„, da bi predsednik Srbije naveo da je sve izvedeno uz podršku stranog faktora – konkretno i uz Euleks.\nVučić je rekao da su uz vozila specijalnih jedinica kosovske policije bila i vozila Euleksa, ali je iz te misije poručeno da oni „nisu učestvovali u akciji„, da „pažljivo prate situaciju i patroliraju na severu Kosova“, kao i da su oni „druga interventna instanca“.\nPoziv koji je zaustavio nasilje – ko je zvao koga?\nTokom prvog obraćanja posle hapšenja, Marko Đurić je rekao, ne želevši da otkriva detalje, da je „jedan poziv zaustavio nasilje„.\n„Da nije bilo jednog poziva iz Beograda nasilje u Mitrovici i teror nad Srbima nastavilo bi se i ja bih ostao u Prištini. Ali se, hvala bogu na tome završilo“, rekao je Đurić.\nO tome je govorio predsednik Srbije Aleksandar Vučić, za Prvu televiziju. On je naveo da je ”rekao pre dva dana da imaju rok do pola osam da se povuku”.\n“I povukli su se, u 19.20 su vratili Đurića”, rekao je Vučić.\nPrethodno su odgovor na pitanje „koji je to poziv„, pokušale da daju „Novosti„, koje su objavile da je predsednik Srbije Aleksandar Vučić bio spreman da pošalje vojsku na teritoriju Kosmeta i da je „sprečio dalju eskalaciju nasilja jasnom porukom da je Vojska Srbije spremna da uđe u južnu pokrajinu ako se jedinice ROSU ne povuku, a Đurić ne bude pušten“.\nPozivajući se na svoje neimenovane izvore, list piše da je Vučić sa svojom namerom „upoznao vlasti u Prištini, ali i pojedine zapadne centre moći“.\nI sam Vučić je u svom obraćanju rekao da je komunicirao i sa Briselom i sa Moskvom, a nakon sastanka sa Federikom Mogerini je rekao da „nije doneo odluku da podigne vojsku“, da se nada da „neće nikada„, ali da je to jedna od mogućnosti kada su zemlja i narod ugroženi.\n„Rekao sam da moje reči nisu šala, da držim do svojih reči kada su ozbiljne i odgovorne. Čini mi se da su neki dobro razumeli da nije vreme da se igraju sa Srbijom, da Srbija nije slaba koliko bi želeli da jeste“, rekao je Vučić.\nTagoviAleksandar Vučić hapšenje Kosovo Marko Đurić


OVO JE TRANSFER O KOM PRIČA BALKAN Do juče je igrao ABA 2, a danas POJAČAO evropskog velikana!\nKošarkaš Nikos Diplaros novo je pojačanje Panatinaikosa, a ovaj transfer privukao je veliku pažnju, zbog profesionalnog puta Grka.\nVELIKA ČAST Marina Maljković dobila plaketu Međunarodnog olimpijskog komiteta za doprinos u razvoju ženskog sporta\nMarina Maljković dobila je ovog petka u Skupštini grada Beograda plaketu Međunarodnog olimpijskog komiteta za izuzetan doprinos u razvoju ženskog sporta kroz projekte „Pokret za žensku košarku Marina Maljković“ i „Besplatne škole košarke za devojčice osnovno školskog uzrasta“.\nAndrea Trinkijeri je bio i te kako zadovoljan nakon pobede crno-belih nad Darušafakom.\nEvo ko će posle Beograda biti domaćin F4 Evrolige\nEvroliga je donela odluku ko će biti 2019. domaćin završnog turnira ovog evropskog klupskog nadmetnaja\nEVROPSKA PREMIJERA "CRNO-BELOG PAKLA" Čanak pred Zenit: Niko nije nepobediv u grotlu "Pionira"\nKošarkaši Partizana sutra (utorak, 9. oktobar, 20 sati) igraju protiv ruskog Zenita meč 2. kola Evrokupa. Za razliku od ABA lige, koju su počeli sa dve pobede (Cedevita na strani, Olimpija u Beogradu), crno-beli su u nastratu Evrokupa prošle nedelje poraženi od Trenta.\nKošarkaški reprezentativaci Srbije Nemanja Bjelica i Zoran Erceg izjavili su da u ekipi nema euforije posle dobrih rezultata u grupnoj fazi Eurobasketa i da spremno dočekuje predstojeću utakmicu osmine finala protiv Finske.\nPovodom Evropskog prvenstva u košarci koje se od 31. avgusta do 17. septembra 2017. godine održava u Finskoj, Izraelu, Rumuniji i Turskoj, osvrćemo se i na lepše polovine naših igrača. Predstavljamo prelepu devojke Nemanje Nedovića, manekenku Minu Milutinović.\nSrpske kadetkinje prvi put poražene u doigravanju na EP za košarkašice\nŽenska kadetska košarkaška reprezentacija Srbije pretrpela je prvi poraz u borbi za plasman od 13. do 16. mesta na Evropskom prvenstvu za igračice do 16 godina starosti koje se održava u Italiji.


Općina Novi Grad Sarajevo i ove škloske/akademske godine stipendira uspješne učenike i studente, koji imaju prebivalište na području općine u kontinuitetu od najmanje godinu dana.\nZa tu namjenu iz Općinskog budžeta izdvojeno je 425.000 konvertibilnih maraka, dok je za stipendiranje uspješnih sportista osigurano 25.000 KM.\nPravo na stipendiju Općine Novi Grad Sarajevo mogu ostvariti i učenici završnog razreda novogradskih osnovnih škola čije je prebivalište na području susjedne općine, a jedan od uslova je da su redovni učenici javnih ustanova osnovnih i srednjih škola Kantona Sarajevo i redovni studenti visokoškolskih ustanova (fakulteti/akademije), koji ne obnavljaju godinu.\nUslov za učenike i studente prve godine studija je da su prethodni razred završili odličnim uspjehom (prosječna ocjena najmanje 4,5), a za studente druge, treće, četvrte, pete i šeste godine studija da su imali prosječnu ocjenu svih položenih predmeta tokom studija najmanje 8,0.\nPravo na stipendiju Općine Novi Grad Sarajevo ne mogu ostvariti učenici i studenti koji su dobili stipendiju po nekom drugom osnovu, kao ni učenici i studenti čija primanja po članu u njihovom domaćinstvu prelaze 450 KM.\nVisina mjesečne stipendije za učenike završnog razreda Osnovne škole iznosit će 50 KM, za učenike srednjih škola 75 KM, a za studente 100 KM.\nU slučaju većeg broja prijavljenih kandidata koji ispunjavaju uslove prednost pri rangiranju za dodjelu stipendije imaju učenici /studenti sa nižim prosjekom primanja.\nPrijave na konkurs za dodjelu stipendija Općine Novi Grad Sarajevo, koji je objavljen 19. oktobra, predaju se na šalteru Općine, Bulevar Meše Selimovića 97, sa naznakom : “prijava za stipendije”. Rok za podnošenje prijava je 15 dana od dana objave konkursa.\nObrazac za prijavu na konkurs se može preuzeti na zvaničnoj web stranici i info pultu Općine Novi Grad Sarajevo.\nU prethodnoj školskoj godini Općina Novi Grad je dodijelila ukupno 560 stipendija, a ove godine prvi put su dodijeljene i sportske stipendije učenicima i studentima koji postižu vrhunske sportske rezultate.


BATE Borisov - Sluck\n16/05BATE vs SlutskUkupno pogodaka - iznad/ispodtip: Više 2.50\nOvog vikenda su na programu mečevi devetog kola beloruske \_"Višaje\_" a za vas smo ovog puta pripremili duel između BATE Borisova i Slucka. Meč između ove dve ekipe je zakazan za 18 časova.\nFudbaleri BATE Borisova su prošle sezone posle čak trinaest godina ostali bez titule šampiona Belorusije, pa nema nikakve sumnje da će naslov prvaka biti primarni cilj ove ekipe u tekućoj sezoni. Nije ekipa iz Borisova na najbolji mogući način startovala u ovom šampionatu, pošto su u prva dva kola ostvarili dva poraza, ali onda kreće strahovita serija aktuelnog vicešampiona. Naime, od tada je BATE vezao čak šest mečeva bez poraza, a u tom periodu su ostvarili pet trijumfa i jedan remi, čime su se probili na prvo mesto na tabeli. U prošlom kolu je najtrofejniji beloruski klub slavio na gostovanju kod Smoleviča u jednom fantastičnom meču koji je završen rezultatom 3:5.\nKada se sve sabere i oduzme treba biti realan pa priznati da fudbaleri Slucka igraju iznad svih očekivanja kada je ova sezona u pitanju. Naime, iako ova ekipa ima ogromne finansijske probleme, u ovom trenutku se nalaze na fantastičnom drugom mestu na tabeli, i to uz isti broj bodova u odnosu na prvoplasirani BATE Borisov, kod koga između ostalog i gostuju u ovom kolu. Do sada je Sluck ostvario čak pet trijumfa uz jedan remi, ali i dva poraza, a poslednji od ta dva se desio u prošlom kolu kada su na svom terenu poraženi od Energetika, a taj meč je završen rezultatom 1:2. Inače, podatak koji svakako treba napomenuti je da Sluck pruža fantastične partije na gostovanjima, gde su do sada odigrali tri susreta na kojima su ostvarili sve tri pobede, pa je sigurno da BATE neće imati nimalo lak zadatak u ovom meču.\nNema sumnje da nas očekuje jedan i te kako zanimljiv susret u kom blagu prednost dajemo domaćoj ekipi, iako ne treba zanemariti da Sluck igra fenomenalno u gostima gde za sada imaju sve pobede. Deluje da bi ovo mogao da bude jedan susret sa velikim brojem golova, zbog čega vam toplo preporučujemo da probate sa igrom 3+ koju kladionica Meridianbet plaća sa kvotom 1.60.


LETEĆE KUGLE PO TRGU REPUBLIKE Atletski spektakl u Beogradu sa SVETSKIM zvezdama – Navijaci Srbija\nHome > Atletika > LETEĆE KUGLE PO TRGU REPUBLIKE Atletski spektakl u Beogradu sa SVETSKIM zvezdama\nDogađaj pod nazivom „Dobaci do 22“ okupiće velika domaća i strana atletska imena, takmičenje u bacanju kugle počinje u 20 časova i biće to jedan pravi spektakl.\n– Veoma sam srećan što se takmičim u Beogradu. Prvi put sam ovde, grad je stvarno prelep, probali smo lokalnu hranu i bilo je zanimljivo. Obišli smo Trg republike i srećan sam što ćemo ljudima da predstavimo našu disciplinu. Drago mi je što će se ovde održati Svetsko prvenstvo 2022. godine, rekao je Krauzer\n– Godinu sam veoma dobro počeo. Na prva dva takmičenja bacio sam kuglu duže od 20 metara, zatim je došla korona, pa sam odlučio da, ipak, ne nastupam ove sezone. Neću se takmičiti u Beogradu, ali ću doći da podržim ove momke, kazao je Kolašinac.\nZbog situacije sa korona virusom, za sve ljubitelje „kraljice sportova“ je Atletski savez Srbije omogućio uživo prenos ovog takmičenja putem zvanične Fejsbuk stranice događaja.\nTagged "Dobaci do 22" Atletski savez Srbije Bacanje kugle Svetsko atletsko prvenstvo 2022.


TotalCar.rs » Tesla: Vraćen zajam 9 godina pre roka\n0 komentara 2226 pregleda\nDobra ideja samo je jedan od izazova u razvoju uspešnog automobilskog modela. Problemi najčešće nastaju kada se stigne do finansiranja.\nDa se projektovani planovi o zaokruženoj finansijskoj konstrukciji lako mogu srušiti, svedoči i primer Fiskera koji se našao pred bankrotom jer je ostao bez priliva novih sredstava i nemogućnosti da otplati zajama koji je uzeo od države.\nSudeći prema najnovijim vestima, Tesla Motors se uspešno bori sa svojim dugovima, zahvaljujući pre svega uspehu na tržištu Sjedinjenih Država. Kompanija koja proizvodi luksuzne električne automobile saopštila je da je u potpunosti otplatila dug američkoj državi u visini od 465 miliona dolara (oko 360 miliona evra).\nTesla Motors je ova sredstava pozajmio iz fonda Ministarstva energetike SAD, a zajam je vraćen čak devet godina ranije u odnosu na predviđeni rok.\nOva vest predstavlja izvesno olakšanje i za američku administraciju, jer su neke od kompanija koje razvijaju “zelene” tehnologije, a kojima je vlada pozajmila novac, ili bankrotirale ili se poput Fiskera nalaze u teškoj finansijskoj situaciji.\nMercedes-Benz C350e plug-in hibridni model dostupan od narednog meseca


Gudurić sjajno koristi minutažu, Memfis iznenadio Minesotu\nIzvor: RTS, 02.Dec.2019, 06:16\nReprezentativac Srbije Marko Gudurić nastavlja da odlično koristi minutažu koju dobija u ekipi Memfis grizlisa. Gudurić je učestvovao u pobedi svog tima nad Minesotom, rezultatom 115:107.\nSrpski košarkaš je na terenu proveo nešto više od 12 minuta i za to vreme postigao osam poena (3-6 iz igre, 1-2 za tri, 1-1 slobodna bacanja), uz jedan skok i dve asistencije.\nNekadašnjem igraču Crvene >> Pročitaj celu vest na sajtu RTS << zvezde i Fenerbahčea je to treći najbolji košgeterski učinak u NBA ligi (vrlo dobar za tako malu minutažu), posle dve fatastične partije prošlog meseca.\nNajefikasniji u pobedničkom timu je bio njegov direktan konkurent za mesto u ekipi Dilon Bruks sa 26 poena, a još šestorica igrača su imala dvocifreni učinak.\nU ekipi Minesote je bolji od ostalih bio Karl-Entoni Tauns sa dabl-dablom (21 poen i 11 skokova), dok je Endru Vigins ubacio 18 poena uz 6 zhvaćenih lopti i 7 uspešnih dodavanja.\nMemfis je posle ove pobede 13. na tabeli Zapadne konferencije sa skorom 6-13, a Timbervulvsi su sedmi sa 10 pobeda i devet poraza.\nPogledaj vesti o: Crvena Zvezda, NBA\nGudurić dobar u pobedi nad Minesotom (VIDEO)\nIzvor: Radio Televizija Vojvodine, 02.Dec.2019\nReprezentativac Srbije Marko Gudurić nastavlja da odlično koristi minutažu koju dobija u ekipi Memfis Grizlisa. Gudurić je učestvovao u pobedi svog tima nad Minesotom, rezultatom 115:107...Srpski košarkaš je na terenu proveo nešto više od 12 minuta i za to vreme postigao osam poena (3-6 iz igre,...


JA VOLIM SAMO SEBE: Tri najveća egocentrika među horoskopskim znacima : Nadlanu.com\nJA VOLIM SAMO SEBE: Tri najveća egocentrika među horoskopskim znacima\nObjavljeno 27. jula 2018. / 17:15:10\nPrvi znak zodijaka, jednako i najvatreniji, ima mnogo vrlina ali i jednu ogromnu manu koja smeta gotovo svima, a to je i narcisoidnost. Iako je dobro i zdravo voleti sebe, pripadnici ovog znaka često u tome preteruju te idu toliko daleko da sebe vide kao pobednika, pametnjakovića, najlepšu i najposebniju osobu na svetu. Osim što ih to može koštati na nivou prijateljstva, jednako loše mogu proći i u ljubavi.\nVage se smatraju jednim od najpovršnijih znakova. Kao velike estete, one vole lepe stvari i lepe ljude te se može reći da tako posmatraju svet, ali i sebe. Obožavaju da privlače pažnju drugih ljudi i očekuju poseban tretman. Pripadnici ovog znaka često govore o svojim uspesima, a neretko i preteruju u tome. Nije bitno ako ste nešto učinili jednako dobro kao i ona, Vaga će vam reći da je to ona učinila to bolje.\nVatreni Lavovi su poznati po svojoj egocentričnosti i čini se da oni to ne pokušavaju ni da sakriju od drugih. Oni se iskreno dive sebi, obožavaju da budu u centru pažnje i često sve znaju najbolje. Koliko Lavovi vole da imaju dobar ugled u društvu govori činjenica da bi oni pristali vole da učine nešto za druge samo kako bi se o njima pričalo lepo.


Izvor: SrbijaDanas.com, 27.Feb.2021, 16:57\nŠok u Ujedinjenim nacijama\nU govoru u Ujedinjenim nacijama, najviši diplomata je pozvao na obnavljanje demokratije i akciju protiv mjanmarske vojske na bilo koji neophodan način. Vojska je zbacila izabranu vladu ranije ovog meseca, pozivajući se na navodnu prevaru birača.\nAmbasador Mjanmara pri Ujedinjenim nacijama, Kiav Moe Tun, otpušten je, izvestila je u subotu Mjanmarska radio-televizija (MRTV).\n- Kiav Moe Tun je izdao zemlju i govorio u ime >> Pročitaj celu vest na sajtu SrbijaDanas.com << nezvanične organizacije koja je ne predstavlja i zloupotrebio je moć i odgovornosti ambasadora - rekao je emiter.\nOtkaz dolazi samo nekoliko sati nakon što se izaslanik ostrašćeno obratio UN-u o neophodnosti da se "odmah prekine puč, i da prestane ugnjetavanje nevinog naroda, da se državna vlast vrati narodu i da se obnovi demokratija", završavajući svoj govor pozdravom sa tri prsta, gestom koji su demonstranti koristili protiv vojske.\nAmbasador Mjanmara u Ujedinjenim nacijama Kjo Moe Tun je opozvan, saopštila je državna televizija Mjanmara...On je opozvan samo dan nakon što je apelovao na UN da upotrebe "sve raspoložive mere" da ponište vojni puč od 1. februara u kojem je svrgnuta vlada, a premijerka Aung San Su Chi...Kjo Moe...


Vivax ACP-24CH70AEQI inverter klima uređaj cena, cene Srbija, prodaja Beograd Novi Sad Niš\nVivax ACP-24CH70AEQI inverter klima uređaj cene\ncena od 76.558,00 do 82.990,00 din | prodavnica (6)\nEPonuda nije internet prodavnica već Vam omogućava da brzo i lako nađete Vivax ACP-24CH70AEQI inverter klima uređaj po najjeftinijoj ceni. Naš cilj je da kupci budu što bolje informisani o ponudi Vivax inverter klima uređaj ACP-24CH70AEQI na tržištu Srbije. Vrlo lako nalazite željeni proizvod za kategoriju Inverter klime cene, ne morate da lutate od sajta do sajta za Vivax Inverter klime, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Vivax ACP-24CH70AEQI inverter klima uređaj sa PRODAVCEM. EPonuda ne može da garantuje potpunu tačnost specifikacije i slika za Vivax ACP-24CH70AEQI inverter klima uređaj. Pre kupovine, podatke za Vivax inverter klima uređaj ACP-24CH70AEQI proverite na sajtu PROIZVOĐAČA.


RTV Mir - KADA BI DIJALOG SRBIJE I KOSOVA MOGAO BITI NASTAVLJEN\nKADA BI DIJALOG SRBIJE I KOSOVA MOGAO BITI NASTAVLJEN\nSreda, 17. jul 2019, 16:57\nBEOGRAD, PRIŠTINA - Još uvek nema zvaničnih informacija o tome kada bi dijalog Srbije i Kosova mogao biti nastavljen i u kom formatu bi se odvijao. Uprkos tome, Visoki zvaničnici Prištine i Beograda juče su uputili ohrabrujuće poruke o mogućnosti nastavka dijaloga.Predsednik Srbije Aleksandar Vučić smatra da bi neka vrsta nastavka Berlina, odnosno Pariza, gde je bilo planirano da se sretnu predstavnici Beograda i Prištine mogla da se desi u septembru. S druge strane, premijer Kosova Ramuš Haradinaj izražava spremnost za povratak dijalogu, pod uslovom da se sa Beogradom razgovara o aranžmanima unutar postojećih granica Kosova.\nPoznavalac političkih prilika na Kosovu Momčilo Trajković smatra da je bitno da se obe strane vrate za pregovarački sto.\n‘’Očigledno je da to više nije samo njihova volja, već volja velikih sila, pre svega Merkelove i Makrona. Poseta Makrona Beogradu i reakcije iz Prištine nakon te posete, govore da su poruke koje su upućene iz Beograda dobro shavćene u Prištini, a pitanje je samo na koji način da se oni koji su tako odlučno odbijali vrate dijalogu’’ , smatra Trajković.\nPolitikolog Fisnik Haljimi kaže da dijalog u stalnom formatu više ne postoji i ocenjuje da SAD, Nemačka, Francuska, Rusija i EU u celosti rade na novom formatu dijaloga.\n’’Mi treba da čekamo šta će proisteći iz ovih pregovora, a moje mišljenje je da će se uskoro održati neka Konferencija mira koja će biti organizovana najverovatnije negde u Evropi, a da će se potpisivanje desiti negde u SAD, a ne vidim tu mogućnost bez da Srbija ne prizna Kosovo u okviru ovih granica. Mislim da je neizbežna razmena teritorije između Srbije i Kosova’’, ocenjuje Haljimi.\nPredstavnici Beograda i Prištine poslednji put su se sastali u Briselu novembra prošle godine, nakon čega je usledila odluka Vlade Kosova da uvede taksu od 100 odsto na proizvode iz Srbije i Bosne i Hercegovine.


ЕУ стала на страну Сороша, а против Мађарске!\nEU stala na stranu Soroša, a protiv Mađarske!\nEvropska unija pokrenula je pravnu akciju protiv Mađarske zbog njenog novog zakona o visokom obrazovanju za koji kritičari kažu da ima za cilj zatvaranje univerziteta, koji je osnovao filantrop i milijarder Džordž Soros.\nPredsednik Evropske komisije Valdis Dombrovskis rekao je danas da je Evropska komisija uputila „formalno obaveštenje“ vladi premijera Viktora Orbana, što je prvi korak u pravnoj akciji, prenosi AP.\nTaj potez je, objasnio je Dombrovskis, zasnovan na „dubinskoj pravnoj proceni“.\nEvropska komisija smatra da bi taj zakon mogao da povredi evropska prava na pružanje usluga, ali i akademske slobode i pravo na obrazovanje.\nMađarska vlada će imati rok od mesec dana da odgovori, a na osnovu reakcije Budimpešte, Evropska komisija će razmotriti dalje korake.\nMađarska je zakon o visokom obrazovanju usvojila ranije ovog meseca, a rektor Centralnoevropskog univerziteta (CEU) koji Soroš podržava, Majkl Ignatijef, rekao je da to znači da njegov kampus u Budimpešti možda neće moći da primi nove studente od 1. januara.\nIgnatijef je juče uložio apel za pomoć Briselu, dan pre nego što će evropski poslanici raspravljati o postupcima vlade premijera Mađarske Viktora Orbana, i istakao da je odlučan da brani instituciju koju je osnovao Soroš, preneo je Rojters.\nOrban će se suočiti sa kritikama u Evropskom parlamentu kasnije danas, kada poslanici EU budu raspravljali o zabrinutosti povodom Mađarske.\nEvropa je centar sljama i fukare. Ziv bio, Orbane.\nNeka Evropska komisija (komitet), neki predsednik Valdis Dombrovskis, uputio preteće pismo Mađarskoj. To je normalno, zato što je Mađarska prenela svoj suverenitet Evropskoj Uniji, zarad bogatstva koje jedva čeka da dođe u Mađarsku. Nekako je neverovatno da su taj Valdis Dombrovskis i neki anonimusi iz tog Komiteta smislili to preteće pismo. Da li neko veruje da u Evropskoj Uniji vladaju neke komisije? Komisije samo pišu preteća pisma, po diktatu, a niko ne zna ko diktira. Takođe, Mađarska je bila u zabludi jer je mislila da može sama da piše zakone. Prešla se naivno, zakone piše neko drugi (ko?), pa ih onda prosledi diktatoru, diktator to izdiktira Mađarskoj, onda stupa na snagu mađarski parlament koji to usvaja po najvišim evropskim standardima. Tako se radi i u Srbiji iako Srbija još nije zvanično ušla u to društvo kojekavih kakojevića. S tim što je Srbija disciplinovana par ekselans, ne luta kao Mađarska.


ostavke - Dnevni list Danas\nPočetna » ostavke » Page 2\nOstavke trenera i sportskog direktora kao refleksija opšteg rasula u Partizanu\nIstim ovim naslovom, pre dve godine, dijagnostikovali smo tadašnje stanje u jednom od dva najtrofejnija srpska kluba, što je uprava Partizana protumačila kao tešku insinuaciju i zlu nameru, pa nas oplela po drugim medijima.\nPiše: Olgica Nikolić 12. 3. 2019.\nGlavna vest pre 80 godina: Vlada Milana Stojadinovića podnela ostavku\nOstavka Vlade Milana Stojadinovića glavna je vest na naslovnicama jugoslovenskih listova Vreme i Pravda na današnji dan pre tačno osamdeset godina.\nPiše: J. Z. Tomić 5. 2. 2019.\nVršilac dužnosti direktora Elektroprivrede Srbije Milorad Grčić smenio je 16 funkcionera tog preduzeća zbog navodne odgovornosti za pad Srbije na Duing biznis listi Svetske banke.\nPiše: Redakcijski komentar 5. 12. 2018.\nTužilaštvo u Mitrovici demantovalo da su Srbi napustili posao\nOsnovno tužilaštvo u Mitrovici je odbacilo je danas kao netačne informacije da su srpski tužioci i ostali zaposleni napustili posao.\nPiše: Radio Slobodna Evropa 29. 11. 2018.\nVeselji: Ostavka gradonačelnika nagla i štetna\nPredsednik Skupštine Kosova Kadri Veselji je ocenio da ostavka srpskih gradonačelnika u četiri opštine na severu Kosova predstavlja suviše naglu i štetnu odluku za stanovnike na severu, kao i za odnose između kosovskih etničkih zajednica, navode danas prištinski mediji.\nGradonačelnici južno od Ibra podržavaju ostavke kolega sa severa KiM\nŠest gradonačelnika gradova južno od Ibra izrazili su podršku i solidarnost sa četiri gradonačelnika na severu Kosova, koji su u utorak podneli ostavke, navodeći da neće preduzimati iste mere „zbog različitih okolnosti“ u kojima žive.\nGradonačelnik Južne Mitrovice hoće da upravlja „ujedinjenom Mitrovicom“\nNakon ostavke gradonačelnika Severne Mitrovice Gorana Rakića zbog, kako je naveo, uvođenja „anticivilizacijskih“ taksi i „pokušaja ubistva“ Milana Radoičića, oglasio se gradonačelnik Južne Mitrovice Agim Bahtiri sa zahtevom upućenim kosovskoj vladi da on upravlja „ujedinjenom Mitrovicom“.\nPiše: Kossev 27. 11. 2018.\nPiše: Danas Online 13. 11. 2018.\nPolitičari u Srbiji se teško odriču funkcija\nVlast je đavolja rabota, kaže se u narodu. Ali, bezmalo je onih, naročito na ovim prostorima, koji se teško odriču funkcije kada je se jednom domognu. Ni po koju cenu.\nPiše: Ivana Šundić Mihovilović 10. 10. 2018.\nVeselji: Nijedan ministar nije podneo ostavku\nPredsednik Demokratske partije Kosova (DPK) Kadri Veselji rekao je da nijedan ministar iz te stranke nije podneo ostavku, demantujući tvrdnje da se sa mesta ministra pravde u kosovskoj vladi povukao Abeljard Tahiri, prenosi RTK.\nPiše: FoNet 3. 10. 2018.\nNorveški ministri podneli ostavke jer žele više vremena za porodicu\nPremijerka je smenila ministre za naftu i saobraćaj nakon što su zatražili da provode više vremena s porodicama, prenosi Al Jazeera Balkans.\nOtimanje jubilarne manifestacije\nMeđunarodni festival dečijih pozorišta u Subotici uoči jubilarnog 25. izdanja, koje bi trebalo da se održi od 16. do 21. septembra, ostao je najpre bez Saveta, a od prekjuče i bez direktora i selektora Festivala.\nPiše: Jelena Tasić 30. 8. 2018.\nProtest u Prištini, traže se ostavke Haradinaja i tužioca\nOstavka Specijalnog tužioca Eljeza Bljaka koji je istu podneo zbog rada na istrazi o lažnim veteranima bivše Oslobodilačke vojske Kosova nastavlja da trese političku scenu i pravosudni sistem na Kosovu.\nPiše: Danas Online/ RTK2 22. 8. 2018.\nMilenković: Smeta nam odnos prema politici, Vojvodini i ljudima\nOstavke na funkcije u Pokretu slobodnih građana smo podneli zbog odnosa prema politici i načinu vođenja organizacije.\nPiše: L. Valtner 22. 5. 2018.


Održana konferencija eSecurity 2018 « eSigurnost\nGlavne teme predavanja su bile posvećene upravo cyber bezbednosti i zaštiti kompanija i pojedinaca. Pored toga, konferencija je obradila i druge značajne i aktuelne teme kao što su GDPR, blockchain i kriptovalute.\nKonferencija je započela treningom pod nazivom Zero day, 25. aprila. Održane su radionice za etičke hakere pod nazivom #Hack4Life, gde su učesnici imali mogućnost da se upoznaju sa naprednim hakerskim tehnikama i načinima odbrane.\nPrvi konferencijski dan, 26. aprila, je otvorio g-din Sava Savić, pomoćnik ministra za informaciono društvo MTTT. Tom prilikom naglasio je koliki je značaj informacione bezbednosti u današnjem svetu i izneo je informacije o tome šta Ministarstvo za trgovinu, turizam i telekomunikacija preduzme u ovoj oblasti. U nastavku je dr Igor Franc predsednik Udruženja eSigurnost svim prisutnim učesnicima poželeo uspešan rad u dva dana konferencije i izneo osnovne informacije o samom udruženju koje je organizator konferencije.\nTakođe ovo je zvanično bio i početak igre HackMe koja je organizovana tako da su nekoliko meseci pre konferencije preko sajta distribuirani zadaci za zainteresovane i 250 učesnika je učestvovalo u ovom online delu. Od njih 250 samo 12 je uspelo da reši svih 5 postavljenih nivoa i oni su kao nagradu dobili besplatne kotizacije za konferenciju. Sama igra na konferenciji bila je otvorena za sve posetioce bez obzira da li su igrali pre toga online deo igre.\nInače, značajan deo prvog dana je bio posvećen GDPR regulativi, i njenoj primeni u našoj zemlji, a održan je i zanimljiv panel o tome. Moderator ovog panela bio je dr Dragan Đokić profesor i menadžer za bezbednost. Učesnici panela su bili: Nevena Ružić iz kancelarije poverenika, Armi Dinar iz PwC Srbija, Vladimir Marinkov iz advokatske kancelarija Guberina-Marinkov i dr Goran Kunjadić profesor i menadžer za bezbednost u jednoj od banaka.\nPosetiocima su se predstavile svetske kompanije kao što su Kaspersky, Kingston, Checkpoint, Arbor Networks,Panda Security, PwC, Avigilon ali i mnoge domaće uspešne kompanije kao što su Ibis Instruments, Energoprojekt Energodata i Sion Net.\nDrugi konferencijski dan je započeo predstavljanjem prijatelja udruženja ISACA, Open Link i IT veštak a nastavio se izlaganjem preostalih predavača. Veliku pažnju posetilaca privukla su predavanja o bezbednosti Blockchain tehnologija i kripto-valutama. U drugom delu dana održana je live haking sesija gde su Mane Piperevski i Filip Simeonov uspešno hakovali Windows 10 operativni sistem koji je bio ažuriran poslednjim bezbednosnim ispravkama.\nNa kraju prisutnima se u ime Udruženja eSigurnost još jednom za kraj obratio dr Igor Franc koji se zahvalio prisutnima i sponzorima i pozvao ih da i sledeće godine učestvuju na sledećoj konferenciji Udruženja eSigurnost.\nOsim toga završena je i igra HackMe koja gde je sponzor Kingston podelio prvoj trojici učesnika koji su uspešno rešili zagonetku vredne nagrade u vidu SSD diskova i crypto sticka tako da su najbolji hakeri na ovaj način nagrađeni.\nZa sve posetioce konferencije je organizovana i večera u staroj Vajfertovoj pivari u Pančevu koja je protekla u veseloj atmosferi, razgovoru i druženju. Kompanija Kaspersky koja je inače bila sponzor večere je i ovoga puta podelila vredne nagrade svim prisutinima u vidu jednogodišnjih licenci za njihov antivirus proizvod i USB diskove.\nOvogodišnju konfereciju podržao je veliki broj sponzora: Kaspersky, Check Point, Kingston, Veracomp, PwC, Ibis Instruments, Energoprojekt Energodata, Sion Net, Avigilon, CP Security, Cards Print, SECIT security, Piperevski & Associates.\nPored sponzora konferenciju su podržali kao medijski sponzori i sledeći mediji: Kompanija Novosti AD, PC Press, Business and Finance, BIZ Life, ICT bussiness, Internet Ogledalo i Računalo iz Hrvatske.\nOvaj visoko profilisani medjunarodni skup IT profesionalaca je doneo dosta novina u savremenom načinu prezentacija na konferencijama.\nPo prvi put je organizovana igra hakovanja odredjenih uredjaja, gde su takmičari (potencijalni učesnici konferencije) morali prvo reše odredjene zagonetke, kako bi dobili za nagradu učešće na konferenciji, pa da, uz odredjene smernice, “reše” zagonetku, koju su postavili organizatori.\nTakodje, na konferenciji su pokazani do sada nevidjeni “alati” koji se mogu primeniti i u svakodnevnom životu za probijanje različitih sigurnosnih barijera. (počev od običnih, “fizičkih” sigurnosnih brava, katanaca, pa sve do najsavršenijih oblika zaštite, u obliku biometrijskih podataka, pa čak i najnovije IRIS-tehnologije)\nOvo nam samo pokazuje da je bezbednost informacionih Sistema nešto što će uvek biti top tema u svremenom informacionom društvu.\nSve u svemu, ovogodišnja ICT Security konferencija je, svojim kvalitetom prikazanog materijala, kao i velikim brojem učesnika, pokazala da je nadmašila prošlogodišnji dogadjaj, održan krajem maja prošle godine. S obzirom da je, po dosadašnjoj anketi učesnika konferencije, opravdala očekivanja i bila uspešna, organizatori neće imati ni malo lak zadatak da nadmaše visoke ocene, koje su evidentirali učesnici konferencije.\nOno što je sigurno je da organizatori najavljuju, zbog “burnog” leta u oblasti svetskog zakonodavstva (GDPR EU) i ekspanzije upotrebe novih tehnologija i drugih IT procesa, novo druženje mnogo ranije nego što je uobičajeni interval održavanja konferencije.\nNa ovogodišnjoj ICT Security konferenciji bilo je prisutno preko 150 učesnika što po rečima organizatora iz Udruženja eSigurnost je sasvim zadovoljavajuće i smatraju ovogodišnju konferenciju veoma uspešnom.


Tači: Apsurdno je da se građani Kosova lakše kreću kroz Srbiju nego kroz BiH\nNaslovnica Bosna i Hercegovina Tači: Apsurdno je da se građani Kosova lakše kreću kroz Srbiju nego...\nPredsjednik Kosova Hashim Thaci izjavio je kako se građani Kosova lakše mogu kretati kroz Srbiju nego kroz Bosnu i Hercegovinu, što je ocijenio “apsurdnim”, pozvavši na prevazilaženje takvih prepreka u regionu, javlja Anadolu Agency (AA).\nNa Kosovu se danas održava jednodnevna Regionalna konferenciji za zaštitu i promovisanje ljudskih prava i prava nevećinskih zajednica, koju organizuje Savetodavno veće za zajednice, koje funkcioniše u okviru Kancelarije predsednika Kosova.\nKosovski predsednik je otvarajući Konferenciju naveo da je Kosovo posvećeno dijalogu za normalizaciju odnosa sa Srbijom i izgradnji dobrosusednih odnosa sa svim zemljama regiona. Poručio je da se na regionalnom nivou može uraditi mnogo više kako bi se poboljšali komuniakcija i saradnja između država i u tom kontekstu je naveo neka od pitanja koja se mogu unaprediti, kao što je omogućavanje slobodnog kretanja građana i robe po zemljama regiona.\n“Naprimer, građani Kosova ne mogu slobodno da se kreću kroz Bosnu i Hecregovinu i obrnuto, a ono što je apsurdno je da se mogu lakše kretati kroz teritoriju Srbije, nego kroz Bosnu i Hercegovinu. Te prepreke treba prevazići”, istakao je Thaci.\nOn je kazao da ni roba sa Kosova ne može slobodno da se transportuje kroz zemlje regiona, te je ocenio da ovi problemi ne bi trebali ni da postoje, niti bi trebalo da bude potrebe za posredovanjem međunarodnog faktora u rešavanju ovih pitanja.\nNa Konferenciji, pored predstavnika nevećinskih zajednica sa Kosova, učestvuju i predstavnici manjinskih zajednica iz Hrvatske, Crne Gore, Srbije, Albanije i Makedonije.\nThaci je kazao da je današnji skup u službi regionalne saradnje i dijaloga, koji i Kosovo promoviše, kao i u funkciji razmene ideja i najbolje prakse za stvaranje i primenu afirmativnih politika. Zaključio je da ovaj forum treba da posluži “pronalaženju rešenja za rušenje zidova koje još uvek imamo među nama”.\nIstakao je i da je Kosovo dobar primer za afirmaciju nevećinskih zajednica, jer je Kosovo izgrađeno na ustavnim principima sveobuhvatnosti, ravnopravnosti i slobode svakog pojedinca. Dodao je da su nevećinske zajednice predstavljene u političkim insitucijama zemlje, da imaju garantovanu mogućnost zaštite i promocije svojih demokratskih i političkih prava.\nPrema njegovim rečima, na Kosovu postoji princip kvota za zapošljavanje manjina u javnim institucijama, postoje kvote za upis studenata iz manjinskih zajednica na javnim univerzitetima, kao i zakonodavstvo protiv diskriminacije kosovskih građana.\nPolitički savetnik za zajednice posebne izaslanice EU na Kosovu Stefano Gnoci je naveo da se preporuke Savetodavnog veća za zajednice trebaju ozbiljnije uzimati u obzir. On je kazao da EU podržava rad Veća kao važnog partnera, koji je obuhvaćen i izveštajem o primeni Sporazuma o stabilizaciji i pridruživanju.\nPredsedavajući Savetodavnog veća za zajednice Kosova Gazmen Salijević je istakao da na Kosovu ima pozitivnih koraka na integraciji nealbanskih zajednica, ali i dalje postoje problemi i Savetodavno veće postoji upravo zato da bi promovisalo i zalagalo se da se prava zagarantovana Ustavom i zakonima sprovedu.\nU poslepodnevnom delu rada Regionalne konferencije, pored ostalih, najavljeno je i obraćanje Saše Miloševića, podpredsednika Srpskog nacionalnog veća iz Hrvatske, Sulejmana Ugljanina, predsednika Bošnjačkog nacionalnog veća u Srbiji, i Mirsada Džudževića, predsednika Nacionalnog saveta Bošnjaka Crne Gore.


Pokrajina finansira radove u opštinama Žabalj i Bečej | Autonomija\nPokrajina finansira radove u opštinama Žabalj i Bečej\nZa projekte vodosnabdevanja i zaštite od vode\nUprava za kapitalna ulaganja Vojvodine dodelila je 201,9 miliona dinara opštini Žabalj, saopšteno je danas iz te institucije.\nSredstva su, kako se objašnjava, namenjena projektima vodosnabdevanja i zaštite od vode, a opština Žabalj će uz pomoć njih završiti radove na izgradnji kanalizacione mreže i potisnog gravitacionog cevovoda, koji će izgrađenu kanalizacionu mrežu povezati sa postojećim prečistačem otpadnih voda u Đurđevu.\nU saopštenju Uprave za kapitalna ulaganja Vojvodine navodi se da su ovim sredstvima zaokružena ranija ulaganja vojvođanskog Fonda za kapitalna ulaganja, koji je izdvojio skoro 150 miliona dinara za oblast komunalne infrastrukture na teritoriji te opštine.\nZa Bečej 48 miliona dinara\nIz Uprave za kapitalna ulaganja Vojvodine danas je saopšteno da je ta institucija za opštinu Bečej izdvojila oko 48 miliona dinara, a sredstva su namenjena gradnji jedne saobraćajnice u Ulici Rečo Janoša i centralnog vodovoda u Bačkom Petrovom Selu.\nU saopštenju Uprave se ocenjuje da početak izgradnje vodovodne mreže predstavlja početak rešavanja višedecenijskog problema vodosnabdevanja Bačkog Petrovog Sela, gde se građani vodom snabdevaju iz bušenih bunara.


NATO traži vojni šengen\n"Zbog birokratije po Evropi čak se i izbeglice premeštaju brže od vojnika", kaže general Hodžis\nKomandant vojske SAD za Evropu, general Ben Hodžis saopštio je u Varšavi da je NATO skratio vreme da savezničke trupe priteknu u slučaju potrebe Poljskoj, ali da je potrebno da se napravi i svojevrsni šengenski prostor za vojnike, "jer se zbog birokratije po Evropi čak i izbeglice premeštaju brže od vojnika".\n"Vreme reakcije moglo bi još da se skrati kada bi uspeli da poboljšamo procedure kretanja vojnika po Evropi. Danas se od njih brže kreću izbeglice. Mora da se stvori nešto kao šengenski prostor za vojsku", kazao je u petak general Hodžis na konferenciji američke organizacije Džerman mašal fond i američke ambasade u Poljskoj.\nGeneral je kao primer procedura koje bi trebalo da se osetno uproste naveo zahteve nemačkih vlasti da dobije unapred imena svih vozača koji će učestvovati u konvojima kada se premeštaju snage NATO.\n"Koliko pre nekoliko godina za slanje vojne pomoći Poljskoj bilo je potrebno 30 dana", podsetio je američki general i kazao da bi sada zahvaljujući ubrzanom procesu odlučivanja u NATO saveznici pritekli u pomoć Poljskoj u roku od pet dana ukoliko bi joj pretila agresija sa istoka.\nGeneral Hodžis kazao je da se planovi angažovanja vojske SAD u jačanju istočnog krila NATO neće menjati, bez obzira na to ko nakon Baraka Obame stane na čelu SAD.\n"Te planove u Kongresu podržavaju kako republikanci tako i demokrate", rekao je Hodžis, javljaju poljski mediji.\nU skladu sa odlukama samita NATO, 8. i 9. jula u Varšavi, SAD će u Poljskoj do kraja aprila razmestiti bataljon od 800 vojnika, uz dodatne manje britanske i rumunske jedinice.\nTrupe će biti razmeštene kraj mesta Suvalki na severoistoku Poljske, kritične tačke u kojoj bi u slučaju napada Rusija mogla da odseče baltičke zemlje od saveznika u NATO.\nVeć u januaru i februaru na teritoriju Poljske SAD će prebaciti jednu oklopnu brigadu od 3.000 vojnika sa 450 vozila, među njima i tenkovima, čija glavnina će u Poljskoj ostati devet meseci.\nManje jedinice iz te brigade će putovati na vojne manevre u Rumuniji i baltičkim zemljama, precizira poljski dnevnik Žečpospolita.


Američko priznanje: Novi NATO „mozak“ protiv Rusije u - Albaniji - 14.03.2022, Sputnik Srbija\nDugo najavljivana američka baza za specijalne operacije i zvanično je počela sa radom u Albaniji, a prema navodima pre svega američkih ali i albanskih medija... 14.03.2022, Sputnik Srbija\nOva baza, kako je najavljeno ranije, neće imati više od 15 ljudi ali će, kako se tvrdi, biti „mozak“ NATO pakta odnosno, svih potencijalnih operacija koje se budu odvijale u ovom delu sveta, a i šire.Za kontrolu Srba i RusijeSrđan Perišić, profesor geopolitike, i general-major u penziji Mitar Kovač dele mišljenje povodom otvaranju nove američke baze u Tirani da NATO ima neki vrstu paranoje da su sve države koje nisu članice NATO države pod ruskim uticajem. Činjenica da postoji sukob između Ukrajine i Rusije, saglasni su oba sagovornika Sputnjika, dodatno tera NATO da bude agilniji.Perišić podseća da su na Balkanu ostale samo Srbija i Bosna i Hercegovina koje nisu u NATO, a NATO, kako kaže, sebi ne sme da dozvoli „rupe“ u sistemu.„Mozak“ NATO trupa u regionuNaš sagovornik kaže da je Albanija namerno odbrana jer, kako dodaje, postoje studije od pre nekoliko godina, koje govore da su Albanci jedini narod koji je bez pogovora predan američkim i atlantističkom ciljevima.Profesor dr Mitar Kovač, general-major u penziji, kaže da nije sporno i da je prepoznatljivo prema više indikatora da Amerika pomaže i podstiče u svakom smislu velikoalbanske interese, a zauzvrat dobija slepu lojalnost Albanaca.NATO hoće čvrst obruč na BalkanuAmerika nema problem na Balkanu ni sa jednim drugim narodom sem sa Srbima, a dokaz da nas žele da drže čvrsto u obruču je činjenica da na veoma malom prostoru imamo dosta i američkih vojnika, i njihovih baza.Kakao sada stvari stoje sa ukrajinskom krizom, oni sada razmatraju, tačnije, kaže Kovač, biraju strateški prostor koji je za njih važan na Balkanu.Namere otkrili američki novinariAmerička ambasadorka u Albaniji Jurij Kim rekla je da postoji više razloga za američko vojno prisustvo na Balkanu, pohvalivši albanske vlasti što nikada nisu oklevale da rasporede američke snage na svojoj teritoriji.„Nismo mogli da tražimo jačeg i lojalnijeg prijatelja i saveznika. Naše bilateralne veze su važnije nego ikad“, istakla je tzv. ambasadorka KiM na ceremoniji u Tirani, upriličenoj povodom aktiviranja komande specijalnih snaga.Američki mediji su pre mesec dana pokušali da rasvetle šta se krije iza akcije Amerikanaca da uspostave bazu svojih specijalnih operativnih snaga (SOCEUR) u Albaniji.Američki portal „Biznis insajder“ posvetio je poduži članak bazi u Albaniji, i njenu misiju povezuje sa Rusijom. Prema navodima tog medija, Moskva može da pokuša sa destabilizujućim scenarijima u regionu, a američke specijalne snage biće angažovane u različitim misijama.\namerička vojna baza, albanija, rusija, srbija, nato\n© AP Photo / Rahmat GulAmerička baza Bagram u Avganistanu\nDugo najavljivana američka baza za specijalne operacije i zvanično je počela sa radom u Albaniji, a prema navodima pre svega američkih ali i albanskih medija njen glavni zadatak će biti suprotstavljanje jačanju ruskog uticaja.\nOva baza, kako je najavljeno ranije, neće imati više od 15 ljudi ali će, kako se tvrdi, biti „mozak“ NATO pakta odnosno, svih potencijalnih operacija koje se budu odvijale u ovom delu sveta, a i šire.\nZa kontrolu Srba i Rusije\nSrđan Perišić, profesor geopolitike, i general-major u penziji Mitar Kovač dele mišljenje povodom otvaranju nove američke baze u Tirani da NATO ima neki vrstu paranoje da su sve države koje nisu članice NATO države pod ruskim uticajem. Činjenica da postoji sukob između Ukrajine i Rusije, saglasni su oba sagovornika Sputnjika, dodatno tera NATO da bude agilniji.\nPomeranje NATO-a ka istoku: Nova američka baza u Albaniji logistička centrala za Balkan\n5 Februar, 13:49\nPerišić podseća da su na Balkanu ostale samo Srbija i Bosna i Hercegovina koje nisu u NATO, a NATO, kako kaže, sebi ne sme da dozvoli „rupe“ u sistemu.\n„Ova situacija sada prilično podseća na nameru Hitlera da okupira SSSR, kada je shvatio da će pre toga morati da pokori Balkan, jer su shvatili da ne mogu na Rusiju, dokle god na Balkanu postoji neka „slobodna teritorija“ koja je ona, ako ničim drugo, a ono mislima povezana sa Rusijom,“ kaže Perišić.\n„Mozak“ NATO trupa u regionu\nNaš sagovornik kaže da je Albanija namerno odbrana jer, kako dodaje, postoje studije od pre nekoliko godina, koje govore da su Albanci jedini narod koji je bez pogovora predan američkim i atlantističkom ciljevima.\n„Ako bi sad Amerikanci hteli, dobrovoljno bi se bar 100 000 Albanca prijavilo da ratuje za američke interese bilo gde u svetu, pogotovu protiv Rusije . Amerikanci imaju analize gde se jasno oslanjaju na taj podatak,“ kaže on.\nProfesor dr Mitar Kovač, general-major u penziji, kaže da nije sporno i da je prepoznatljivo prema više indikatora da Amerika pomaže i podstiče u svakom smislu velikoalbanske interese, a zauzvrat dobija slepu lojalnost Albanaca.\n„Pod tim plaštom borbe protiv tzv. ruskog malignog uticaja oni se bore u suštini protiv navodnog srpskog malignog uticaja na prostoru Balkana bez obzira što javno ističu da su voljni da rade sa nama i da nemamo nesporazuma, već da treba da budemo njihov partner na Balkanu,“ smatra Kovač.\nNATO hoće čvrst obruč na Balkanu\nAmerika nema problem na Balkanu ni sa jednim drugim narodom sem sa Srbima, a dokaz da nas žele da drže čvrsto u obruču je činjenica da na veoma malom prostoru imamo dosta i američkih vojnika, i njihovih baza.\n„Oni u suštini izgrađuju operativnu dimenziju kroz te tri baze, dve u Albaniji sada, i Bondstil na Kosovu, a može ih biti i još sa ofanzivnim i defanzivnim sistemima koji su usmereni prema istoku Evrope i Aziji. Ako tome dodamo njihovu inicijativu oko uvlačenja KiM U NATO onda nam je jasno da je taj prostor strateški dugoročno izabran za njihove snage,“ napominje Kovač.\nKakao sada stvari stoje sa ukrajinskom krizom, oni sada razmatraju, tačnije, kaže Kovač, biraju strateški prostor koji je za njih važan na Balkanu.\nNamere otkrili američki novinari\nAmerička ambasadorka u Albaniji Jurij Kim rekla je da postoji više razloga za američko vojno prisustvo na Balkanu, pohvalivši albanske vlasti što nikada nisu oklevale da rasporede američke snage na svojoj teritoriji.\nNova američka baza u Albaniji signal i za Rusiju\n11 Januar, 21:30\n„Nismo mogli da tražimo jačeg i lojalnijeg prijatelja i saveznika. Naše bilateralne veze su važnije nego ikad“, istakla je tzv. ambasadorka KiM na ceremoniji u Tirani, upriličenoj povodom aktiviranja komande specijalnih snaga.\nAlbanski ministar odbrane Niko Peleši naveo je da će Albanija iskoristiti ovu priliku da poveća standarde svojih operativnih snaga. Moći ćemo da se borimo zajedno ako se ukaže potreba, kao što smo radili u Avganistanu i šire, rekao je Peleši.\nAmerički mediji su pre mesec dana pokušali da rasvetle šta se krije iza akcije Amerikanaca da uspostave bazu svojih specijalnih operativnih snaga (SOCEUR) u Albaniji.\nSvevideći NATO: Šta se krije iza radara visokog dometa koji iz Albanije nadgleda Srbiju\n25 Novembar 2020, 22:01\nAmerički portal „Biznis insajder“ posvetio je poduži članak bazi u Albaniji, i njenu misiju povezuje sa Rusijom. Prema navodima tog medija, Moskva može da pokuša sa destabilizujućim scenarijima u regionu, a američke specijalne snage biće angažovane u različitim misijama.


Otkaz "orlovima" Sulejmani i Tadić pravdali pogoršanjem povreda\nBEOGRAD - Fudbalski reprezentativci Srbije Miralem Sulejmani i Dušan Tadić objasnili su za zvanični sajt nacionalnog saveza razloge zbog kojih nisu mogli da prihvate poziv i priključe se A reprezentaciji na predstojećoj turneji po Centralnoj Americi.\nFiorentina smenila Mihajlovića i imenovala Rosija\nFIRENCA - Srpski fudbalski stručnjak Siniša Mihajlović nije više trener Fiorentine, objavio je taj italijanski prvoligaš. Uprava kluba iz Firence odlučila je da smeni Mihajlovića nakon prvenstvenog poraza od Kjeva (1:0).\nFederer titulu proslavio na pica partiju\nBAZEL – Švajcarski teniser Rodžer Federer osvajanje turnira u Bazelu proslavio na je na “pica partiju” sa sakupljačima lopti. Kompletan tekst\nValdesov rekord: Primio gol posle 897 minuta\nViktor Valdes, golman Barselonine, u Primeri i Ligi prvaka nije primio gol dugih 897 minuta. Kompletan tekst\nĐoković i Tipsarević na istim pozicijama, pad Troickog\nBEOGRAD - Od najbolje plasiranih tenisera iz Srbije na svetskoj rang-listi objavljenoj Viktor Troicki je pao za dve pozicije, dok su Novak Đoković i Janko Tipsarević zadržali plasman od prošlog ponedeljka. Kompletan tekst\nAna napredovala, Jelena i Bojana bez promena\nBEOGRAD - Srpska teniserka Ana Ivanović posle odbrane titule na turniru u Baliju napredovala je za četiri pozicije na objavljenoj svetskoj rang-listi, dok su Jelena Janković i Bojana Jovanovski ostale na istim mestima kao i prošlog ponedeljka. Kompletan tekst


Džudistkinja Jovana Rogić na EkOlimpijadi u Malom Zvorniku - Olimpijski komitet Srbije\nOlimpijski komitet SrbijeDžudo Vesti Vesti-Fond sporta i olimpizmaDžudistkinja Jovana Rogić na EkOlimpijadi u Malom Zvorniku\nDžudistkinja Jovana Rogić na EkOlimpijadi u Malom Zvorniku\nObjavljeno u: Džudo, Vesti, Vesti-Fond sporta i olimpizma\nPrva ovogodišnja “EkOlimpijada”, pod sloganom “Moje školsko eko dvorište” održana je u Malom Zvorniku, a sa učesnicima se družila Jovana Rogić, džudistkinja koja trenutno zauzima visoku poziciju na olimpijskoj rang listi za OI u Riju 2016.\nOsnovni cilj „EkOlimpijade“ je da osnovci kroz sport i zabavu, učestvujući u raznovrsnim radionicama, razvijaju olimpijski duh i upoznaju prave olimpijske vrednosti i važnost očuvanja životne sredine.\nU delu programa “Olimpijska aleja” u O.Š. “Stevan Filipović” u selu Radalj posađeno je pet stabala koja predstavljaju pet olimpijskih vrednosti, koje bi mladi trebalo da usvoje u svom svakodnevnom životu: radost igre, fer plej, poštovanje, izuzetnost i jedinstvo duha, tela i uma. Partner OKS-a, kompanija Coca-Cola, poklonila je ovoj školi lopte za fudbal, košarku i odbojku, sa ciljem da podstakne učenike da se bave sportom.\nU sportsko-ekološkoj radionici „EkOlimpijsko igralište“, zajedno sa osnovcima učestvovala je i Jovana Rogić. Posebna pažnja posvećena je očuvanju prirode, kao jednoj od osnovnih olimpijskih vrednosti. Glavna tema bila je uređenje školskog dvorišta kroz podizanje svesti mladih o reciklaži i separaciji otpada. Kompanija “Sekopak” donirala je školi kante za reciklažu, a zaposleni iz ove kompanije učestovali su u radionicama i učili decu kako se odvaja otpad.\n„Mislim da su ovakve akcije veoma značajne jer bude svest o pravim vrednostima kod dece. Zahvalana sam kompaniji Coca-Cola i Američkoj ambasadi jer podržavaju ovu lepu i značajnu akciju Olimpijskog komiteta. Iskreno se nadam da ću i ubuduće imati priliku da budem deo ovakvih dešavanja,“ rekla je Jovana Rogić.\nPotpredsednik opštine Mali Zvornik Bogdan Dukić poželeo je deci na početku „EkOlimpijade“ da se lepo provedu i zabave, ali i nauče nešto novo. „Izuzetno nam je drago da je prva EkOlimpijada u 2015-oj održana baš u Malom Zvorniku. Smatramo da je čitava akcija veoma pozitivna i značajna. Očuvanje životne sredine je izuzetno važno i smatram da svi zajedno moramo da uložimo veliki napor, a da je edukacija dece u tom smislu od velike važnosti,“ rekao je gospodin Dukić.\n← Novak Đoković šampion Majamija\nStrelci u Čangvonu pucaju za olimpijske vize →


Niška televizija » Svaki slučaj nasilja treba prijaviti (VIDEO)\nObjavljeno 09.12.2014. 15:30\nŠesnaest dana aktivizma borbe protiv nasilja nad ženama nije dovoljno da se ovaj problem umanji i reši, već ova borba treba da traje svakog dana u godini, poručuju iz nevladinih organizacija. Članice udruženja koja štite ženska prava i danas su podsetile javnost na ovaj problem.\nPolicija, Centar za socijalni rad, sudovi, tužilaštvo, obrazovne ustanove, organi za prekršaje, zdravstvene ustanove… svi oni nadležni su za prevenciju i suzbijanje nasilja nad ženama i decom, poručuju iz udruženja Romkinja “Osvit”. Proteklih nedelja, povodom 16 dana aktivizma protiv nasilja nad ženama radilo se na podizanju svesti o tome da svaki ovakav slučaj treba prijaviti.\nU toku 2013. preko 40 žena umrlo je od posledica nasilja, a taj broj je ove godine za polovinu smanjen. Iako je to veliki napredak, kako kažu iz nevladiniih organizacija, ovaj podatak je i dalje alarmantan.\nPodsećamo, od 1. avgusta na snagu je stupila konvencija Saveta Evrope o sprečavanju i borbi protiv nasilja nad ženama i nasilja u porodici.\nTribina “Evroatlantske integracije bezbednost za sve” (VIDEO)


Prnjavor: Održana promocija projekta "Dušu nisu ubili" - Televizija K3\nPrnjavor: Održana promocija projekta “Dušu nisu ubili”\nPromocija projekta “Dušu nisu ubili”, koji se sastoji od istoimenog dokumentarnog filma i knjige svjedočenja, autorke Mire Lolić Močević i istoriografske monografije “Zatiranje Srba u Bosni i Hercegovini u 20.vijeku”, čiji je autor istoričar Draga Mastilović, održana je sinoć u Narodnoj bibiloteci u Prnjavoru.\nPromocijom u Prnjavoru želimo i ovdje ostaviti trag o našem nezaboravu. Ono što se dešavalo srpskim civilima u 20. vijeku mi ne smijemo zaboraviti, istakla je autor knjige i dokumentarnog filma “Dušu nisu ubili” Mira Lolić Močević. Šest naučnih radnika koji su govorili u ovom projektu su rekli da nažalost nema takvog naroda koji je na kućnim pragovima stradavao u tri rata.\n„Ovom promocijom želimo da ostavimo traga u našem nezaboravu, u onom što se dešavalo Srbima, srpskim civilima u BiH u 20. vijeku. Šest naučnih radnika koji su govorili u ovom projektu su rekli da nažalost nema takvog naroda koji je na kućnim pragovima stradavao u tri rata. Zajednički imenitelj za 59 ljudi koji su svjedočili o stradanju jeste da su oni i njihove porodice u tri rata stradavali kao civili“ , kaže Lolić Močević.\nOno što je najbolnije u stradanju jesu načini na koji su Srbi stradali, navela je Močevićeva. Ističe da normalan čovjek ne može ostati ravnodušan kada su u pitanju stradanja djece.\nMočevićeva napominje da srpski narod u BiH nema pravo na zaborav.\nPromocija projekta “Dušu nisu ubili” održana je u organizaciji Narodne biblioteke Prnjavor. Direktorica ove ustanove, Dragana Marinković zahvalila se Miri na dolasku u Prnjavor i istakla da se nada da je večerašnji događaj bacio svjetlo na mnoge događaje koji su zapostavljani i nepravedno zaboravljani.


Ово су 3 услова САД за СРБИЈУ\nOvo su 3 uslova SAD za SRBIJU\nIzjava ambasadora Kirbija o domaćim zadacima Srbije odnosi se na tri seta uslova. Prvi je Kosovo, drugi sistematsko udaljavanje od Republike Srpske, a treći se tiče sankcija prema Rusiji i odustajanja od „Turskog toka“.\nSrbija je naviknuta na zadavanje domaćih zadataka koji dolaze iz zapadnih ambasada, kaže za Sputnjik Aleksandar Mitić, predsednik Centra za strateške alternative povodom najnovije izjave američkog ambasadora Majkla Kirbija.\nKirbi je, naime, saopštio da Srbija ima političku podršku Vašingtona u procesu integracija, ali prvo mora da uradi svoj domaći zadatak. To podrazumeva, naveo je Kirbi, napredak u vladavini prava, borbi protiv korupcije, stvaranju efikasnijeg i bržeg pravosuđa kao i u rešavanju određenih pitanja sa Kosovom.\nKoja su to „određena pitanja“ sa Kosovom i šta ovakav izraz „domaći zadaci“ znači u praktičnom smislu?\nUnutrašnje reforme u drugom planu\nMitić konstatuje da je Kirbijeva izjava data u kontekstu nedavne posete premijera Vučića Vašingtonu i pred dolazak nemačke kancelarke Angele Merkel u Beograd. On napominje da SAD imaju opštu priču o unutrašnjim reformama ali su, prema njemu, sasvim sigurno ti uslovi u drugom planu u odnosu na ono što su njihovi osnovni uslovi.\n„Uslov broj jedan je, naravno, pitanje Kosova, odnosno zaokruživanje teritorijalne celovitosti Kosova. Odustajanje od Zajednice srpskih opština kao neke vrste ozbiljnije institucije koja bi imala bilo kakve ozbiljnije nadležnosti. Onda, potpisivanje sporazuma o dobrosusedskim odnosima između Beograda i Prištine, a nakon toga ulazak Kosova u Ujedinjene nacije“, precizira Mitić.\nOdustajanje od „Turskog toka“\nDrugi set uslova, dodaje sagovornik Sputnjika, tiče se Republike Srpske i zahteva Vašingtona da se Beograd sistematski udaljava od Republike Srpske. Dok je, prema njemu, treći set uslova vezan za Rusku Federaciju.\n„To su pritisci ne samo usklađivanja Srbije sa sankcijama Zapada prema Rusiji, već i pritisak da, ne samo Beograd nego i Makedonija i neke druge države, odustanu od ’Turskog toka‘ i zatraže svojevrsnu diversifikaciju snabdevanja gasom. Bez obzira što svi znamo da su to nerealni projekti, a i skupi. Činjenica je da oni služe jednom jedinom cilju, a to je smanjenje uticaja Ruske Federacije“, zaključuje Mitić.\n(Nenad Zorić – Sputnjik)\njovan III says:\nkratko recenoooo...dobili smo dozvolu za samoubistvo. pred nama je jedna mogucnost sa dva izbora...ili da nestanemo po vlastitom izboru ili po njihovom....


Đapo: Intenzivno se radi na promoviranju BiH kao ‘Zelene destinacije’ – Biznis.ba\nobjavljeno 29. jun 2021. u 15:26\nFederalna ministrica okoliša i turizma Edita Đapo učestvovala je na konferenciji „Turizam kao prekretnica ekonomskog oporavka“, koja je u organizaciji Delegacije Europske unije u Bosni i Hercegovini jučer održana u Sarajevu.\nMinistrica Đapo učestvovala je na panelu „Oživljavanje turizma“, u kojem su također učešće uzeli šef Delegacije EU u BiH Johann Sattler, ambasador SAD-a u BiH Eric Nelson, ambasador Grčke u BiH Dimitrios Papandreou, te ministar vanjske trgovine i ekonomskih odnosa BiH Staša Košarac.\nTakođer, federalna ministrica upoznala je prisutne s podrškom turizmu koju je osigurala Vlada Federacije BiH i resorno ministarstvo u okolnostima pandemije. U tom smislu je istakla „koronazakon“ kojim su porezi i doprinosi pokriveni za sve privredne sektore, pa time i turistički. Za turističko-ugostiteljski sektor, kao najviše pogođenu privrednu granu, izdvojeno je 30 miliona KM tokom prošle godine.\nNakon konferencije je potpisan Memorandum o razumijevanju za biciklističku stazu Sarajevo – Pale, saopćeno je danas iz Federalnog ministarstva okoliša i turizma, a prenosi Ured za odnose s javnošću Vlade FBiH.


Efikasnija proizvodnja obnovljivih izvora energije\nTroškovni pritisci i stroži zahtevi za zaštitu životne sredine suočavaju operatere elektrana sa izazovom pronalaženja novih mogućnosti za dalje povećanje efikasnosti hidroelektrana. U takvim slučajevima, tema energetske efikasnosti postaje sve važnija. Specijalna maziva se često potcenjuju, uprkos činjenici da mogu pomoći operaterima elektrana da povećaju efikasnost svojih postrojenja. U saradnji sa vodećim proizvođačem elektro-mehaničkih sistema za hidroelektrane, kompanija Klüber Lubrication je razvila rešenje sa ciljem povećavanja efikasnosti generatora i turbina. Korišćenjem maziva Klüberoil EE 1-46, moguće je smanjiti gubitke efikasnosti ležajeva generatora u proseku za 5%. Na taj način se operaterima elektrana omogućava da proizvedu više električne energije iz iste količine vode, bez potrebe za skupim modifikacijama.\nIzazovi za operatere\nHidroelektrična energija je izvor obnovljive energije koji se najviše koristi u svetu. Sa godišnjom proizvodnjom koja je procenjena na 4,2 TWh, činila je oko 16% globalne proizvodnje energije u 2018. godini. Kada je reč o održivosti, hidroelektrična energija pokazuje prilično dobre rezultate – ne samo u poređenju sa neobnovljivom energijom, nego i sa energijom sunca i vetra.\nMeđutim, operateri sve više moraju da uzimaju u obzir tržišne faktore koji negativno utiču na profitabilnost hidroelektrana.\nDugotrajni prekomerni kapaciteti, stavljanje prioriteta na podsticajne cene za energiju vetra i sunca i subvencionisane podsticajne cene smanjuju cenu električne energije. Jeftina nuklearna energija i stalna proizvodnja energije iz fosilnih goriva takođe doprinose manjoj profitabilnosti hidroelektrane. Na sve to dodajte još i gomilanje zahteva za zaštitu životne sredine i još uvek jeftine sertifikacije za emisije CO2.\nUpravo zbog toga je povećanje efikasnosti elektrana jedan od ciljeva operatera hidroelektrana. Iako se to može da postigne skupim modifikacijama i proširenjima kapaciteta, često potcenjene mere poput maziva visokih performansi takođe mogu da doprinesu većoj energetskoj efikasnosti, povećavajući tako profitabilnost uz poboljšanje ekološkog otiska postrojenja.\nPrepoznavanje gubitaka efikasnosti\nUpravo su generatori u hidroelektranama ti koji pokazuju veliki potencijal za optimizaciju upotrebom specijalnih prilagođenih maziva jer se obični ležajevi generatora i turbine podmazuju velikom količinom ulja. U saradnji sa vodećim proizvođačem mašina za elektro-mehaničke sisteme za hidroelektrane, kompanija Klüber Lubrication je analizirala veliki broj aktuelnih projekata, pritom sagledavajući uticaj maziva na energetsku efikasnost hidroelektrana. Rezultati pokazuju da generatori već postižu visok nivo efikasnosti, ali na ležajevima generatora još uvek dolazi do značajnih gubitaka efikasnosti.\nSnažan i izuzetno efikasan – Klüberoil EE 1-46\nIndustrijski standard DIN ISO 51515-2 definiše specifične parametre koje ulja turbina i generatora moraju da ispunjavaju kako bi se obezbedila ispravna funkcionalnost primene. Kompanija Klüber Lubrication ne samo da je uspešno optimizovala svoje mazivo Klüberoil EE 1-46 u skladu sa ovim standardom i svim tehničkim svojstvima ležajeva generatora, već je uspela i da u potpunosti nadmaši sve kriterijume.\nKlüberoil EE 1-46 ograničava unutrašnje trenje u većoj meri nego što je navedeno u standardu DIN 51515-2, na taj način značajno smanjujući gubitke usled unutrašnjeg trenja. Zahvaljujući ponašanju viskoznih temperatura (VI) posebno prilagođenom primeni, ovaj proizvod pokazuje visoku sistemsku i energetsku efikasnost u velikom temperaturnom opsegu. Klüberoil EE 1-46 se odlikuje posebno dobrim kapacitetom propuštanja vazduha, dobrom kompatibilnošću sa materijalima običnih ležajeva i dobrom oksidacionom stabilnošću. Budući da su nadmašeni i zahtevi za povećanom zaštitom od habanja koji su definisani standardom DIN 51515-2, ovaj proizvod doprinosi smanjenju gubitaka efikasnosti običnih ležajeva.\nPoboljšana energetska efikasnost u generatorima upotrebom maziva Klüberoil EE 1-46 – računica je jednostavna\nProračuni proizvođača mašina pokazuju da je moguće smanjiti gubitke efikasnosti ležajeva u proseku za 5% zamenom standardnog turbinskog ulja mazivom Klüberoil EE 1-46.\nAko kao primer uzmemo hidroelektranu sa instaliranim kapacitetom od 50 MV, godišnjim proizvodnim kapacitetom od 264 GWh (period operativne upotrebe od 220 dana) i izračunati maksimalni gubitak ležajeva od 350 kV, upotrebom maziva Klüberoil EE 1-46 može se postići prosečno smanjenje gubitaka efikasnosti od 5%, odnosno 17,5 kV. Time bi se elektrani omogućila proizvodnja do 92.000 kWh više energije godišnje.\nZato je mazivo Klüberoil EE 1-46 veoma dobra alternativa skupim modifikacijama za dugoročno povećanje efikasnosti i profitabilnosti hidroelektrana.\nTragamo za partnerima u razvoju\nInovativna maziva kompanije Klüber Lubrication doprinose povećanju efikasnosti i održivosti postrojenja u mnogim različitim industrijama. To podrazumeva i hidroelektrane, za koje je kompanija Klüber Lubrication pripremila portfolio visokokvalitetnih proizvoda. Kroz saradnju sa proizvođačima i operaterima, ovaj portfolio će tokom narednih godina biti sve obimniji. Naročito su zanimljive, na primer, primene koje podrazumevaju direktan kontakt sa vodom, gde su drugi aspekti održivosti i relevantni aspekti životne sredine važniji od optimizacije energetske efikasnosti.\nPrilagođena rešenja su vrednija kada je mazivo razvijeno na specifičan način usmeren na primenu. Zato Klüber Lubrication traži nove partnere za saradnju u industriji; želimo da razvijemo prilagođena rešenja za određene oblasti primene.\nTražite li mazivo koje će biti posebno prilagođeno vašoj primeni? Interesuje li vas da saznate koliko bi se efikasnost vašeg konkretnog postrojenja mogla povećati? Jedva čekamo da vam pomognemo – jednostavno porazgovarajte sa našim stručnjacima o svom projektu!\nOsoba za kontakt: florian.held@at.klueber.com


Pomoćnik američkog drzzavnog sekretara Danijel Frid (Fried) izjavio je da ruske vlasti znaju da planovi SAD da postave odbrambeni raketni štit u Evropi ne predstavljaju pretnju za Moskvu.\nOsvrćući se na nedavne ruske kritike povodom najave iz Vašingtona da će postaviti takav štit u istočnoevropskim zemljama, Frid je istakao da je postavljanje takvog odbrambenog raketnog sistema posledica pre svega iranske pretnje.\nPrema njegovom mišljenju, pravi razlog oštrih reakcija Kremlja je u tome što želi da pokaže da se Rusija vratila kao sila u svetu.\nDirektor američke Agencije za protivraketnu odbranu general Henri Obering naglasio je da bi američki štit koji će biti postavljen u Poljskoj i Češkoj republici, ruske snage veoma lako nadvladale.\nRuski predsednik Vladimir Putin nedavno je na konferenciji o bezbednosti u Minhenu optužio američke vlasti da "prekoračuju svoje granice" i naveo da je to jedan od glavnih razloga brojnih kriza u svetu.


Obradović poručio: Neka je sramota svakoga ko narod naziva ovcama - Srpskainfo\nOdbornik SNSD u Skupštini grada Banjaluka Borivoj Obradović izjavio je Srni da je sramotno i ispod svake časti da bilo ko od političara narod naziva ovcama, a posebno onaj koji se nudi da bude predsjednik Republike.\nObradović je rekao da je prosto nevjerovatno koliko su neki političari opsjednuti Miloradom Dodikom, liderom SNSD-a, koji ubjedljivo pobjeđuje na svakim izborima i za kojeg građani glasaju više od deceniju i po.\n– Ovo nije vrijeme za teške riječi i zato ću se i sam suzdržati od toga da komentarišem pojedine izjave na način kako zaslužuju – rekao je Obradović.\n“Nisu narod i politički lideri ovce” Nešić poručio da je Dodik priznao krah svog legitimiteta\nOn je naglasio da onaj ko računa na podršku građana na izborima, a želi dobro Republici Srpskoj, ne bi trebalo da ugrožava postignuto srpsko jedinstvo na onome što je vitalni nacionalni interes, a to je odbrana i opstanak naše Republike.\nPredsjednik DNS Nenad Nešić izjavio je danas da je srpskom narodu u BiH potreban politički bedem, a ne, kako je rekao, čobanin.\nPolitika Borivoj Obradovićnarodovce\nTrudna srpska glumica čuva ovce: Kod nje nema slika sa egzotičnih lokacija i fotošopa\nNezapamćen krvavi pir na Goliji: Medvjedi razvalili krov i zid, upali u štalu i klali ovce\n"KASNIM NA SNIMANJE" Ivan Bosiljčić vozilom upao u nesvakidašnju gužvu (VIDEO)


Serija "Policajac sa Petlovog brda" je snimana 1992. i 1993. godine, a premijerno je počela sa emitovanjem 7. februara 1993.\nI dok je svima pomisao da se kultna serija snimala na Petlovo brdo, ipak istina je sasvim drugačija. Miran beogradski kraj, poznat po zelenilu i brojnim igralištima, zamenjen je Prilučkom ulicom na Voždovcu.\nScena iz serije "Policajac s Petlovog brda"\nPoznata filmska kuća je u međuvremenu srušena i sada se tu nalazi zgrada u kojoj je smeštena jedna privatna klinika.\nKuća popularnog Firge više ne postoji, danas je tu butik\nFoto: MrRedStarBelgrade3 / youtube\nScena iz serije "Vruć vetar"\nČuvena kuća Blagoja Popovića Firge u kojoj je snimljena skoro cela serija, nije ni nalik onome što smo gledali, a na mestu gde je bila Šurdina berbernica danas se nalazi butik.\nPogledajte kako danas, posle više od 30 godina, izgledaju lokacije na kojima su snimane scene za čuvenu seriju "Vruć vetar", šta je ostalo od kuće Blagoja Popovića Firge, kojeg je igrao Čkalja, i kako se serije i svojih kolega seća Vesna Čipčić.\nDom Golubovića iz "Srećnih ljudi" srušen, a sada se nalazi tu moderna zgrada\nScena iz serije "Srećni ljudi"\nI dok su verovatno mnogi pomislili da se sve snimalo u studiju, istina je pak drugačija. Godinama ovo delo Siniše i Ljaljane Pavić snimano je u jednoj kući na Voždovcu. Nedavno je srušena, te je na njenom mestu iznikla nova, moderna zgrada, a sve detalje potražite u videu.\nKuća iz "Stižu dolari" snimana je u Vrnjačkoj banji\nSerija "Stižu dolari" bila je jedna od omiljenih koje su se pokazivale na RTS. U porodičnom domu Ljutića, dešavlae su se zgode i nezgode, a sve je snimano u Vrnjačkoj banji, gde se nalazi čuvena kuća Nenada i Živane.\nFoto: Farmaa2013 / youtube\nScena iz serije "Stižu dolari"\nKada je snimana serija, davne 2003. godine, unutrašnjojst kuće je bila luksuzno opremljena, dok se danas u tom prostoru nalazi restoran.\n- Verujte da je neprepoznatljivo, za razliku od onog u seriji što može da se vidi. Samo kada se uđe u jedan deo tog prostora može da se vide određeni detalji iz serije - rekao je za "Blic" ranije jedan od meštana.


Želja talibana za priznanjem prednost SB UN u pregovorima\nTanjug 19. avgusta 2021. 21:40\nNJUJORK – Generalni sekretar Ujedinjenih nacija Antonio Gutereš rekao je danas da želja talibana za međunarodnim priznanjem predstavlja jedinu prednost Saveta bezbednosti UN da insistira na inkluzivnoj vladi i poštovanju ljudskih prava u Avganistanu, posebno ženskih.\nGutereš je novinarima rekao da je o tome govorio na zatvorenoj sednici Saveta bezbednosti u ponedeljak, pozvavši članice tog tela da budu ujedinjene.\n„Veoma je važno da međunarodna zajednica bude ujedinjena, da sve članice Saveta bezbednosti budu ujedinjene kako bismo iskoristili zaiteresovanost talibana za legitimno priznanje, što je naša jedina prednost“, poručio je Gutereš.\nOn je istakao da je spreman da sam pregovara sa talibanima „kada bude jasno s kim treba da pričam“, prenosi Rojters.\nNaveo je da su do sada zvaničnici UN u Kabulu bili u bliskom kontaktu sa talibanima.\nGutereš je ocenio da bi zajednički front u pregovorima sa talibanima mogao da ih natera da formiraju inkluzivnu vladu, da poštuju ljudska prava, nastave da dozvoljavaju evakuaciju iz Kabula i da spreči da Avganistan postane raj za terorizam.